title: Εκτελεστικός κανονισμός (ΕΕ) αριθ. 1373/2013 της Επιτροπής, της 19ης Δεκεμβρίου 2013 , για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος

text:
               20.12.2013

               EL

               Επίσημη Εφημερίδα της Ευρωπαϊκής Ένωσης

               L 346/29

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1373/2013 ΤΗΣ ΕΠΙΤΡΟΠΉΣ
   της 19ης Δεκεμβρίου 2013
   για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος
   (κωδικοποιημένο κείμενο)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 161 παράγραφος 3, το πρώτο εδάφιο του άρθρου 170 και το άρθρο 192 παράγραφος 2 σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1518/2003 της Επιτροπής, της 28ης Αυγούστου 2003, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος (2) έχει τροποποιηθεί επανειλημμένα (3) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.

               (2)

               Πρέπει να καθοριστούν οι λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος και να οριστούν, ειδικότερα, οι λεπτομέρειες για την υποβολή των αιτήσεων και τα στοιχεία που θα πρέπει να αναγράφονται στις αιτήσεις και στα πιστοποιητικά επιπλέον αυτών που περιλαμβάνονται στον κανονισμό (ΕΚ) αριθ. 376/2008 της Επιτροπής, της 23ης Απριλίου 2008, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (4).

               (3)

               Για να διασφαλισθεί η αποτελεσματική διαχείριση του καθεστώτος των πιστοποιητικών εξαγωγής πρέπει να καθοριστεί το ύψος της εγγύησης σχετικά με τα πιστοποιητικά εξαγωγής στο πλαίσιο του καθεστώτος αυτού. O κίνδυνος κερδοσκοπίας που είναι εγγενής στο καθεστώς στον τομέα του χοιρείου κρέατος επιβάλλει τα πιστοποιητικά εξαγωγής να μην μπορούν να μεταβιβάζονται και η υπαγωγή των ενδιαφερομένων στο εν λόγω καθεστώς να γίνεται με τήρηση επακριβώς καθορισμένων όρων.

               (4)

               Σύμφωνα με το άρθρο 169 του κανονισμού (ΕΚ) αριθ. 1234/2007 η τήρηση των υποχρεώσεων που απορρέουν από τις συμφωνίες που έχουν συναφθεί δυνάμει του άρθρου 218 της Συνθήκης σχετικά με τον όγκο των εξαγωγών διασφαλίζεται με βάση τα πιστοποιητικά εξαγωγής. Πρέπει, ως εκ τούτου, να καθοριστεί ένα ακριβές σχήμα σχετικά με την υποβολή των αιτήσεων και την έκδοση των πιστοποιητικών.

               (5)

               Εξάλλου, πριν από την κοινοποίηση των αποφάσεων επί των αιτήσεων για πιστοποιητικά εξαγωγής πρέπει να προβλέπεται μία προθεσμία για εξέταση. Η προθεσμία αυτή πρέπει να επιτρέπει στην Επιτροπή να εκτιμά τις αιτούμενες ποσότητες καθώς και τις σχετικές δαπάνες, και να λαμβάνει, εφόσον απαιτείται, ειδικά μέτρα ιδίως για τις υπό εξέταση αιτήσεις. Για το συμφέρον των ενδιαφερομένων, πρέπει να προβλέπεται η δυνατότητα να αποσύρεται η αίτηση για το πιστοποιητικό μετά τον καθορισμό του συντελεστή αποδοχής.

               (6)

               Για να μπορεί να διαχειριστεί το καθεστώς των πιστοποιητικών, η Επιτροπή θα πρέπει να έχει ακριβείς πληροφορίες σχετικά με τις υποβληθείσες αιτήσεις για πιστοποιητικά και τη χρήση των εκδοθέντων πιστοποιητικών. Για λόγους διοικητικής αποτελεσματικότητας, τα κράτη μέλη πρέπει να χρησιμοποιούν τα συστήματα πληροφοριών σύμφωνα με τον κανονισμό (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (5).

               (7)

               Είναι σκόπιμο να επιτρέπεται, στην περίπτωση αιτήσεων για ποσότητες ίσες ή μικρότερες από 25 τόνους, και με αίτηση του ενδιαφερομένου, η άμεση έκδοση των πιστοποιητικών εξαγωγής. Σε αυτή την περίπτωση, τα πιστοποιητικά δεν υπάγονται στα ειδικά μέτρα που έχουν ληφθεί από την Επιτροπή.

               (8)

               Για να διασφαλιστεί η επακριβής διαχείριση των προς εξαγωγή ποσοτήτων, πρέπει να επιτραπεί παρέκκλιση από τους κανόνες περί ανοχής που προβλέπονται από τον κανονισμό (ΕΚ) αριθ. 376/2008.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για κάθε εξαγωγή προϊόντων στον τομέα του χοιρείου κρέατος για την οποία υποβάλλεται αίτηση επιστροφής κατά την εξαγωγή, πρέπει να προσκομίζεται πιστοποιητικό εξαγωγής στο οποίο να προκαθορίζεται η επιστροφή.
   Άρθρο 2
   1.   Τα πιστοποιητικά εξαγωγής ισχύουν 90 ημέρες από την ημερομηνία της πραγματικής έκδοσής τους σύμφωνα με το άρθρο 22 παράγραφος 2 του κανονισμού (ΕΚ) αριθ. 376/2008.
   2.   Στις αιτήσεις για πιστοποιητικά και στα πιστοποιητικά αναγράφεται στο τετραγωνίδιο 15 η ονομασία του προϊόντος και, στο τετραγωνίδιο 16, ο δωδεκαψήφιος κωδικός του προϊόντος της ονοματολογίας των γεωργικών προϊόντων για τις επιστροφές κατά την εξαγωγή.
   3.   Οι κατηγορίες των προϊόντων που προβλέπονται στο δεύτερο εδάφιο του άρθρου 13 παράγραφος 1 του κανονισμού (ΕΚ) αριθ. 376/2008 καθώς και το ύψος της εγγύησης σχετικά με τα πιστοποιητικά εξαγωγής, αναγράφονται στο παράρτημα I του παρόντος κανονισμού.
   4.   Στις αιτήσεις για πιστοποιητικά και στα πιστοποιητικά αναγράφεται στο τετραγωνίδιο 20 τουλάχιστον μία από τις καταχωρίσεις του παραρτήματος II.
   Άρθρο 3
   1.   Οι αιτήσεις για τα πιστοποιητικά εξαγωγής πρέπει να υποβάλλονται στις αρμόδιες αρχές από τη Δευτέρα έως την Παρασκευή κάθε εβδομάδας.
   2.   Ο αιτών πιστοποιητικό εξαγωγής είναι φυσικό ή νομικό πρόσωπο το οποίο, κατά το χρόνο υποβολής της αιτήσεως, μπορεί να αποδείξει στις αρμόδιες αρχές των κρατών μελών ότι ασκεί εμπορική δραστηριότητα στον τομέα του χοιρείου κρέατος από δώδεκα τουλάχιστον μήνες. Εντούτοις, ο λιανοπωλητής ή ο εστιάτορας που πωλούν τα προϊόντα τους στον τελικό καταναλωτή δεν μπορούν να υποβάλλουν αιτήσεις.
   3.   Τα πιστοποιητικά εξαγωγής παραδίδονται τη Τετάρτη που ακολουθεί την περίοδο που προβλέπεται στην παράγραφο 1, εφόσον εν τω μεταξύ δεν έχει ληφθεί από την Επιτροπή κανένα από τα ειδικά μέτρα που προβλέπονται στην παράγραφο 4.
   4.   Σε περίπτωση που η έκδοση πιστοποιητικών εξαγωγής οδηγήσει ή ενδέχεται να οδηγήσει στην υπέρβαση των διαθέσιμων ποσών του προϋπολογισμού ή στην εξάντληση των ανωτάτων ποσοτήτων που μπορούν να εξαχθούν με επιστροφή κατά τη συγκεκριμένη περίοδο, λαμβανομένων υπόψη των ορίων που αναφέρονται στο άρθρο 169 του κανονισμού (ΕΚ) αριθ. 1234/2007, ή σε περίπτωση που η έκδοση πιστοποιητικών εξαγωγής δεν επιτρέπει να εξασφαλιστεί η συνέχιση των εξαγωγών κατά τη διάρκεια του υπολοίπου της εν λόγω περιόδου, η Επιτροπή μπορεί:

               α)

               να καθορίσει ενιαίο ποσοστό αποδοχής για τις αιτούμενες ποσότητες·

               β)

               να απορρίψει τις αιτήσεις για τις οποίες δεν έχουν ακόμη χορηγηθεί πιστοποιητικά εξαγωγής·

               γ)

               να αναστείλει την κατάθεση των αιτήσεων πιστοποιητικών εξαγωγής για περίοδο πέντε εργάσιμων ημερών κατ’ ανώτατο όριο που μπορεί να παραταθεί σύμφωνα με τη διαδικασία που προβλέπεται στο άρθρο 195 παράγραφος 2 του κανονισμού (ΕΚ) αριθ. 1234/2007.

         Στην περίπτωση που αναφέρεται στο πρώτο εδάφιο στοιχείο γ), οι αιτήσεις πιστοποιητικών εξαγωγής που υποβάλλονται κατά την περίοδο αναστολής δεν γίνονται δεκτές.
   Τα μέτρα που προβλέπονται στο πρώτο εδάφιο μπορούν να ληφθούν ή να διαφοροποιηθούν ανά κατηγορία προϊόντος και ανά προορισμό.
   5.   Τα μέτρα που προβλέπονται στην παράγραφο 4 μπορούν επίσης να ληφθούν όταν οι αιτήσεις πιστοποιητικών εξαγωγής αφορούν ποσότητες που υπερβαίνουν ή υπάρχει κίνδυνος να υπερβούν τις ποσότητες κανονικής διάθεσης για έναν προορισμό και η έκδοση των αιτούμενων πιστοποιητικών εμπεριέχει κίνδυνο κερδοσκοπίας, στρέβλωσης του ανταγωνισμού μεταξύ εμπορευομένων ή διατάραξη των σχετικών συναλλαγών ή της εσωτερικής αγοράς.
   6.   Στην περίπτωση όπου οι αιτούμενες ποσότητες απορρίπτονται ή ελαττώνονται, η εγγύηση αποδεσμεύεται αμέσως για κάθε ποσότητα για την οποία δεν έγινε δεκτή η αίτηση.
   7.   Κατά παρέκκλιση από την παράγραφο 3, στην περίπτωση που καθορίζεται ενιαίο ποσοστό αποδοχής χαμηλότερο του 80 %, το πιστοποιητικό εκδίδεται το αργότερο την ενδέκατη εργάσιμη ημέρα που έπεται της δημοσίευσης του εν λόγω ποσοστού στην Επίσημη Εφημερίδα της Ευρωπαϊκής Ένωσης. Εντός των δέκα εργάσιμων ημερών που έπονται της εν λόγω δημοσίευσης, ο επιχειρηματίας δύναται:

               α)

               είτε να αποσύρει την αίτησή του, οπότε η εγγύηση αποδεσμεύεται αμέσως·

               β)

               είτε να ζητηθεί η άμεση έκδοση του πιστοποιητικού· στην περίπτωση αυτή ο αρμόδιος οργανισμός το εκδίδει ανυπερθέτως, αλλά το νωρίτερο την κανονική ημέρα έκδοσης για την εν λόγω εβδομάδα.

         8.   Κατά παρέκκλιση από την παράγραφο 3, η Επιτροπή δύναται να καθορίσει άλλη ημέρα πλην της Τετάρτης για την έκδοση πιστοποιητικών εξαγωγής εφόσον δεν είναι δυνατόν να τηρηθεί η εν λόγω ημέρα.
   Άρθρο 4
   1.   Ύστερα από αίτηση του επιχειρηματία, οι αιτήσεις για την έγκριση πιστοποιητικών που αφορούν ποσότητα μικρότερη ή ίση με 25 τόνους προϊόντος δεν υπάγονται στα ενδεχόμενα ιδιαίτερα μέτρα που προβλέπονται στο άρθρο 3 παράγραφος 4 και τα αιτούμενα πιστοποιητικά εκδίδονται αμέσως.
   Στην περίπτωση αυτή, κατά παρέκκλιση από το άρθρο 2 παράγραφος 1, η διάρκεια ισχύος των πιστοποιητικών περιορίζεται σε πέντε εργάσιμες ημέρες από την ημερομηνία της πραγματικής έκδοσής τους κατά την έννοια του άρθρου 22 παράγραφος 2 του κανονισμού (ΕΚ) αριθ. 376/2008 και οι αιτήσεις και τα πιστοποιητικά αναγράφουν στο τετραγωνίδιο 20 μία από τις καταχωρίσεις του παραρτήματος III.
   2.   Η Επιτροπή μπορεί, εάν είναι αναγκαίο, να αναστείλει την εφαρμογή του παρόντος άρθρου.
   Άρθρο 5
   Τα χορηγούμενα πιστοποιητικά εξαγωγής δεν μπορούν να μεταβιβαστούν.
   Άρθρο 6
   1.   Η ποσότητα που εξάγεται στο πλαίσιο του ορίου ανοχής που προβλέπεται στο άρθρο 7 παράγραφος 4 του κανονισμού (ΕΚ) αριθ. 376/2008 δεν παρέχει δικαίωμα καταβολής επιστροφής.
   2.   Στο τετραγωνίδιο 22, αναγράφεται μία τουλάχιστον από τις καταχωρίσεις του παραρτήματος IV.
   Άρθρο 7
   1.   Τα κράτη μέλη κοινοποιούν στην Επιτροπή, κάθε εβδομάδα έως την Παρασκευή, τις ακόλουθες πληροφορίες:

               α)

               τις αιτήσεις για την έκδοση πιστοποιητικών εξαγωγής που προβλέπονται στο άρθρο 1 που υποβάλλονται από τη Δευτέρα έως την Παρασκευή της τρέχουσας εβδομάδας, αναφέροντας εάν αυτές υπάγονται στο πλαίσιο του άρθρου 4·

               β)

               τις ποσότητες για τις οποίες έχουν εκδοθεί τα πιστοποιητικά εξαγωγής την προηγούμενη Τετάρτη εκτός των πιστοποιητικών που εκδίδονται αμέσως στο πλαίσιο του άρθρου 4·

               γ)

               τις ποσότητες για τις οποίες οι αιτήσεις πιστοποιητικών εξαγωγής αποσύρθηκαν, στην περίπτωση που προβλέπεται στο άρθρο 3 παράγραφος 7, κατά τη διάρκεια της προηγούμενης εβδομάδας.

         2.   Στην κοινοποίηση των αιτήσεων που προβλέπονται στην παράγραφο 1 στοιχείο α) προσδιορίζεται:

               α)

               η ποσότητα σε βάρος του προϊόντος για κάθε κατηγορία που προβλέπεται στο άρθρο 2 παράγραφος 3·

               β)

               η κατανομή ανά τόπο προορισμού της ποσότητας για κάθε κατηγορία, εφόσον το ποσοστό επιστροφής διαφέρει ανάλογα με τον προορισμό·

               γ)

               το εφαρμοζόμενο ποσοστό επιστροφής·

               δ)

               το συνολικό ύψος της επιστροφής σε ευρώ που προκαθορίζονται ανά κατηγορία.

         3.   Τα κράτη μέλη κοινοποιούν στην Επιτροπή, κάθε μήνα, την ποσότητα των μη χρησιμοποιηθέντων πιστοποιητικών εξαγωγής μετά τη λήξη της ισχύος τους.
   4.   Οι κοινοποιήσεις που αναφέρονται στον παρόντα κανονισμό, περιλαμβανομένων και των κοινοποιήσεων «ουδέν», πραγματοποιούνται σύμφωνα με τον κανονισμό (ΕΚ) αριθ. 792/2009.
   Άρθρο 8
   Ο κανονισμός (ΕΚ) αριθ. 1518/2003 καταργείται.
   Αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος VI.
   Άρθρο 9
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 217 της 29.8.2003, σ. 35.

      (3)  Βλέπε παράρτημα V.

      (4)  ΕΕ L 114 της 26.4.2008, σ. 3.

      (5)  ΕΕ L 228 της 1.9.2009, σ. 3.

      ΠΑΡΑΡΤΗΜΑ I

                  Κωδικός του προϊόντος της ονοματολογίας των γεωργικών προϊόντων για της επιστροφές κατά την εξαγωγή (1)

                  Κατηγορία

                  Ύψος της εγγύησης (ευρώ/100 kg) Καθαρό βάρος

                  0203 11 10 9000
                  0203 21 10 9000

                  1

                  10

                  0203 12 11 9100
                  0203 12 19 9100
                  0203 19 11 9100
                  0203 19 13 9100
                  0203 19 55 9110
                  0203 22 11 9100
                  0203 22 19 9100
                  0203 29 11 9100
                  0203 29 13 9100
                  0203 29 55 9110

                  2

                  10

                  0203 19 15 9100
                  0203 19 55 9310
                  0203 29 15 9100

                  3

                  6

                  0210 11 31 9110
                  0210 11 31 9910

                  4

                  14

                  0210 12 19 9100

                  5

                  0

                  0210 19 81 9100

                  6

                  14

                  0210 19 81 9300

                  7

                  14

                  1601 00 91 9120

                  8

                  5

                  1601 00 99 9110

                  9

                  4

                  1602 41 10 9110

                  10

                  8

                  1602 42 10 9110

                  11

                  6

                  1602 41 10 9130
                  1602 42 10 9130
                  1602 49 19 9130

                  12

                  5

         (1)  Κανονισμός (ΕΟΚ) αριθ. 3846/87 της Επιτροπής (ΕΕ L 366 της 24.12.1987, σ. 1), τομέας 6.

      ΠΑΡΑΡΤΗΜΑ II

         Καταχωρίσεις αναφερόμενες στο άρθρο 2 παράγραφος 4

                  —

                  :

                  Στη βουλγαρική γλώσσα

                  :

                  Регламент за изпълнение (ЕC) № […]

                  —

                  :

                  Στην ισπανική γλώσσα

                  :

                  Reglamento de Ejecución (UE) no […]

                  —

                  :

                  Στην τσεχική γλώσσα

                  :

                  Prováděcí nařízení (EU) č. […]

                  —

                  :

                  Στη δανική γλώσσα

                  :

                  Gennemførelsesforordning (EU) nr. […]

                  —

                  :

                  Στη γερμανική γλώσσα

                  :

                  Durchführungsverordnung (EU) Nr. […]

                  —

                  :

                  Στην εσθονική γλώσσα

                  :

                  Rakendusmäärus (EL) nr […]

                  —

                  :

                  Στην ελληνική γλώσσα

                  :

                  Εκτελεστικός κανονισμός (ΕΕ) αριθ. […]

                  —

                  :

                  Στην αγγλική γλώσσα

                  :

                  Implementing Regulation (EU) No […]

                  —

                  :

                  Στη γαλλική γλώσσα

                  :

                  Règlement d’exécution (UE) no […]

                  —

                  :

                  Στην κροατική γλώσσα

                  :

                  Provedbena uredba (EU) br. […]

                  —

                  :

                  Στην ιταλική γλώσσα

                  :

                  Regolamento di esecuzione (UE) n. […]

                  —

                  :

                  Στη λετονική γλώσσα

                  :

                  Īstenošanas regula (ES) Nr. […]

                  —

                  :

                  Στη λιθουανική γλώσσα

                  :

                  Įgyvendinimo reglamentas (ES) Nr. […]

                  —

                  :

                  Στην ουγγρική γλώσσα

                  :

                  …/…/EU végrehajtási rendelet

                  —

                  :

                  Στη μαλτεζική γλώσσα

                  :

                  Regolament ta’ Implimentazzjoni (UE) Nru […]

                  —

                  :

                  Στην ολλανδική γλώσσα

                  :

                  Uitvoeringsverordening (EU) nr. […]

                  —

                  :

                  Στην πολωνική γλώσσα

                  :

                  Rozporządzenie wykonawcze (UE) nr […]

                  —

                  :

                  Στην πορτογαλική γλώσσα

                  :

                  Regulamento de Execução (UE) n.o […]

                  —

                  :

                  Στη ρουμανική γλώσσα

                  :

                  Regulamentul de punere în aplicare (UE) nr. […]

                  —

                  :

                  Στη σλοβακική γλώσσα

                  :

                  Vykonávacie nariadenie (EÚ) č. […]

                  —

                  :

                  Στη σλοβενική γλώσσα

                  :

                  Izvedbena uredba (EU) št. […]

                  —

                  :

                  Στη φιλανδική γλώσσα

                  :

                  Täytäntöönpanoasetus (EU) N:o […]

                  —

                  :

                  Στη σουηδική γλώσσα

                  :

                  Genomförandeförordning (EU) nr […]

      ΠΑΡΑΡΤΗΜΑ III

         Καταχωρίσεις που αναφέρονται στο άρθρο 4 παράγραφος 1 δεύτερο εδάφιο

                  —

                  :

                  Στη βουλγαρική γλώσσα

                  :

                  Лицензия, валидна пет работни дни

                  —

                  :

                  Στην ισπανική γλώσσα

                  :

                  Certificado válido durante cinco días hábiles

                  —

                  :

                  Στην τσεχική γλώσσα

                  :

                  Licence platná pět pracovních dní

                  —

                  :

                  Στη δανική γλώσσα

                  :

                  Licens, der er gyldig i fem arbejdsdage

                  —

                  :

                  Στη γερμανική γλώσσα

                  :

                  Fünf Arbeitstage gültige Lizenz

                  —

                  :

                  Στην εσθονική γλώσσα

                  :

                  Litsents kehtib viis tööpäeva

                  —

                  :

                  Στην ελληνική γλώσσα

                  :

                  Πιστοποιητικό που ισχύει για πέντε εργάσιμες ημέρες

                  —

                  :

                  Στην αγγλική γλώσσα

                  :

                  Licence valid for five working days

                  —

                  :

                  Στη γαλλική γλώσσα

                  :

                  Certificat valable cinq jours ouvrables

                  —

                  :

                  Στην κροατική γλώσσα

                  :

                  Dozvola vrijedi pet radnih dana

                  —

                  :

                  Στην ιταλική γλώσσα

                  :

                  Titolo valido cinque giorni lavorativi

                  —

                  :

                  Στη λετονική γλώσσα

                  :

                  Licences derīguma termiņš ir piecas darbdienas

                  —

                  :

                  Στη λιθουανική γλώσσα

                  :

                  Licencijos galioja penkias darbo dienas

                  —

                  :

                  Στην ουγγρική γλώσσα

                  :

                  Öt munkanapig érvényes tanúsítvány

                  —

                  :

                  Στη μαλτεζική γλώσσα

                  :

                  Liċenza valida għal ħamest ijiem tax-xogħol

                  —

                  :

                  Στην ολλανδική γλώσσα

                  :

                  Certificaat met een geldigheidsduur van vijf werkdagen

                  —

                  :

                  Στην πολωνική γλώσσα

                  :

                  Pozwolenie ważne pięć dni roboczych

                  —

                  :

                  Στην πορτογαλική γλώσσα

                  :

                  Certificado de exportação válido durante cinco dias úteis

                  —

                  :

                  Στη ρουμανική γλώσσα

                  :

                  Licență valabilă timp de cinci zile lucrătoare

                  —

                  :

                  Στη σλοβακική γλώσσα

                  :

                  Licencia platí päť pracovných dní

                  —

                  :

                  Στη σλοβενική γλώσσα

                  :

                  Dovoljenje velja 5 delovnih dni

                  —

                  :

                  Στη φιλανδική γλώσσα

                  :

                  Todistus on voimassa viisi työpäivää

                  —

                  :

                  Στη σουηδική γλώσσα

                  :

                  Licensen är giltig fem arbetsdagar

      ΠΑΡΑΡΤΗΜΑ IV

         Καταχωρίσεις αναφερόμενες στο άρθρο 6 παράγραφος 2

                  —

                  :

                  Στη βουλγαρική γλώσσα

                  :

                  Възстановяване, валидно за […] тона (количество, за което е издадена лицензията).

                  —

                  :

                  Στην ισπανική γλώσσα

                  :

                  Restitución válida por […] toneladas (cantidad por la que se expida el certificado).

                  —

                  :

                  Στην τσεχική γλώσσα

                  :

                  Náhrada platná pro […] tun (množství, pro které je licence vydána).

                  —

                  :

                  Στη δανική γλώσσα

                  :

                  Restitutionen omfatter […] t (den mængde, licensen vedrører).

                  —

                  :

                  Στη γερμανική γλώσσα

                  :

                  Erstattung gültig für […] Tonnen (Menge, für welche die Lizenz ausgestellt wurde).

                  —

                  :

                  Στην εσθονική γλώσσα

                  :

                  Eksporditoetus kehtib […] tonni kohta (kogus, millele on antud ekspordilitsents).

                  —

                  :

                  Στην ελληνική γλώσσα

                  :

                  Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό).

                  —

                  :

                  Στην αγγλική γλώσσα

                  :

                  Refund valid for […] tonnes (quantity for which the licence is issued).

                  —

                  :

                  Στη γαλλική γλώσσα

                  :

                  Restitution valable pour […] tonnes (quantité pour laquelle le certificat est délivré).

                  —

                  :

                  Στην κροατική γλώσσα

                  :

                  Subvencija vrijedi za […] tona (količina za koju je izdana dozvola).

                  —

                  :

                  Στην ιταλική γλώσσα

                  :

                  Restituzione valida per […] t (quantitativo per il quale il titolo è rilasciato).

                  —

                  :

                  Στη λετονική γλώσσα

                  :

                  Kompensācija ir spēkā attiecībā uz […] tonnām (daudzums par kuru ir izsniegta licence).

                  —

                  :

                  Στη λιθουανική γλώσσα

                  :

                  Grąžinamoji išmoka galioja […] tonoms (kiekis, kuriam išduota licencija).

                  —

                  :

                  Στην ουγγρική γλώσσα

                  :

                  A visszatérítés […] tonnára érvényes (azt a mennyiséget kell feltüntetni, amelyre az engedélyt kiadták).

                  —

                  :

                  Στη μαλτεζική γλώσσα

                  :

                  Rifużjoni valida għal […] tunnellati (kwantità li għaliha tinħareġ il-liċenza).

                  —

                  :

                  Στην ολλανδική γλώσσα

                  :

                  Restitutie geldig voor […] ton (hoeveelheid waarvoor het certificaat wordt afgegeven).

                  —

                  :

                  Στην πολωνική γλώσσα

                  :

                  Refundacja ważna dla […] ton (ilość, dla której zostało wydane pozwolenie).

                  —

                  :

                  Στην πορτογαλική γλώσσα

                  :

                  Restituição válida para […] toneladas (quantidade relativamente à qual é emitido o certificado).

                  —

                  :

                  Στη ρουμανική γλώσσα

                  :

                  Restituire valabilă pentru […] tone (cantitatea pentru care a fost eliberată licența).

                  —

                  :

                  Στη σλοβακική γλώσσα

                  :

                  Náhrada je platná pre […] ton (množstvo, pre ktoré bola vydaná licencia).

                  —

                  :

                  Στη σλοβενική γλώσσα

                  :

                  Nadomestilo velja za […] ton (količina, za katero je bilo dovoljenje izdano).

                  —

                  :

                  Στη φιλανδική γλώσσα

                  :

                  Tuki on voimassa […] tonnille (määrä, jolle todistus on myönnetty).

                  —

                  :

                  Στη σουηδική γλώσσα

                  :

                  Ger rätt till exportbidrag för […] ton (den kvantitet för vilken licensen utfärdats).

      ΠΑΡΑΡΤΗΜΑ V

         Καταργούμενος κανονισμός με κατάλογο των διαδοχικών τροποποιήσεών του

                  Κανονισμός (ΕΚ) αριθ. 1518/2003 της Επιτροπής
                  (ΕΕ L 217 της 29.8.2003, σ. 35).

                  Κανονισμός (ΕΚ) αριθ. 130/2004 της Επιτροπής
                  (ΕΕ L 19 της 27.1.2004, σ. 14).

                  Κανονισμός (ΕΚ) αριθ. 1361/2004 της Επιτροπής
                  (ΕΕ L 253 της 29.7.2004, σ. 9).

                  Κανονισμός (ΕΚ) αριθ. 1713/2006 της Επιτροπής
                  (ΕΕ L 321 της 21.11.2006, σ. 11).

                  Άρθρο 12 μόνο

                  Κανονισμός (EE) αριθ. 557/2010 της Επιτροπής
                  (ΕΕ L 159 της 25.6.2010, σ. 13).

                  Άρθρο 1 μόνο

                  Κανονισμός (EE) αριθ. 519/2013 της Επιτροπής
                  (ΕΕ L 158 της 10.6.2013, σ. 74).

                  Σημείο 6.Ζ.(2) του παραρτήματος μόνο

      ΠΑΡΑΡΤΗΜΑ VI

         Πίνακας αντιστοιχίας

                  Κανονισμός (ΕΚ) αριθ. 1518/2003

                  Παρών κανονισμός

                  Άρθρο 1

                  Άρθρο 1

                  Άρθρο 2 παράγραφος 1 πρώτο εδάφιο

                  Άρθρο 2 παράγραφος 1

                  Άρθρο 2 παράγραφος 1 δεύτερο εδάφιο

                  —

                  Άρθρο 2 παράγραφοι 2 και 3

                  Άρθρο 2 παράγραφοι 2 και 3

                  Άρθρο 2 παράγραφος 4, εισαγωγή

                  Άρθρο 2 παράγραφος 4

                  Άρθρο 2 παράγραφος 4, πρώτη έως ενδέκατη περίπτωση

                  Παράρτημα II

                  Άρθρο 3 παράγραφοι 1 έως 4

                  Άρθρο 3 παράγραφοι 1 έως 4

                  Άρθρο 3 παράγραφος 4α

                  Άρθρο 3 παράγραφος 5

                  Άρθρο 3 παράγραφος 5

                  Άρθρο 3 παράγραφος 6

                  Άρθρο 3 παράγραφος 6

                  Άρθρο 3 παράγραφος 7

                  Άρθρο 3 παράγραφος 7

                  Άρθρο 3 παράγραφος 8

                  Άρθρα 4 και 5

                  Άρθρα 4 και 5

                  Άρθρο 6 παράγραφος 1

                  Άρθρο 6 παράγραφος 1

                  Άρθρο 6 παράγραφος 2, εισαγωγή

                  Άρθρο 6 παράγραφος 2

                  Άρθρο 6 παράγραφος 2, πρώτη έως ενδέκατη περίπτωση

                  Παράρτημα IV

                  Άρθρο 7

                  Άρθρο 7

                  Άρθρο 8

                  —

                  —

                  Άρθρο 8

                  Άρθρο 9

                  Άρθρο 9

                  Παράρτημα I

                  Παράρτημα I

                  Παράρτημα Ια

                  Παράρτημα III

                  Παράρτημα III

                  —

                  Παράρτημα IV

                  —

                  —

                  Παράρτημα V

                  —

                  Παράρτημα VI


title: Εκτελεστικός κανονισμός (ΕΕ) αριθ. 739/2011 της Επιτροπής, της 27ης Ιουλίου 2011 , σχετικά με την τροποποίηση του παραρτήματος I του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο  Κείμενο που παρουσιάζει ενδιαφέρον για τον ΕΟΧ

text:
               28.7.2011

               EL

               Επίσημη Εφημερίδα της Ευρωπαϊκής Ένωσης

               L 196/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 739/2011 ΤΗΣ ΕΠΙΤΡΟΠΉΣ
   της 27ης Ιουλίου 2011
   σχετικά με την τροποποίηση του παραρτήματος I του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (1), και ιδίως το άρθρο 17 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 854/2004 ορίζει συγκεκριμένους κανόνες για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο. Ειδικότερα, ορισμένες διατάξεις σχετικά με τις επιθεωρήσεις κρέατος που περιλαμβάνονται στο τμήμα I κεφάλαιο II μέρη Β, Δ και ΣΤ, και στο τμήμα II κεφάλαια I και V, καθώς και στο τμήμα III κεφάλαιο II του παραρτήματος I του εν λόγω κανονισμού αφορούν νόσους των καταλόγων A ή B του Παγκόσμιου Οργανισμού για την Υγεία των Ζώων (OIE).

               (2)

               Το σύστημα του OIE για την κατάταξη των νόσων σε κατηγορίες και καταλόγους έχει αλλάξει. Ένας και μόνος κατάλογος του OIE αντικαθιστά τους καταλόγους A και B. Επιπλέον, η νομοθεσία της Ένωσης ευθυγραμμίζεται πλέον με τις συστάσεις του OIE. Κατά συνέπεια, οι περισσότερες αναφορές στους εν λόγω καταλόγους είναι περιττές. Ως εκ τούτου, είναι σκόπιμο να τροποποιηθούν οι σχετικές διατάξεις στα τμήματα I, II και III του παραρτήματος I του εν λόγω κανονισμού και να παραπέμπουν πλέον στις ζωονόσους που καλύπτονται από τη νομοθεσία της Ένωσης, κατά τη διεξαγωγή επιθεωρήσεων πριν ή μετά τη σφαγή ή οποιασδήποτε άλλης δραστηριότητας επιθεώρησης, εκτός αν γίνεται αναφορά σε προς το παρόν άγνωστες νόσους που προέρχονται από τρίτες χώρες.

               (3)

               Η οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (2), ορίζει ότι τα προϊόντα ζωικής προέλευσης πρέπει να λαμβάνονται από ζώα τα οποία δεν προέρχονται από εκμετάλλευση, εγκατάσταση, έδαφος ή μέρος εδάφους που υπόκειται σε περιορισμούς υγειονομικού ελέγχου. Το παράρτημα I της εν λόγω οδηγίας παραθέτει νομοθετικές πράξεις της Ένωσης που περιέχουν μέτρα καταπολέμησης ορισμένων ζωονόσων που πρέπει να λαμβάνονται υπόψη όσον αφορά το εμπόριο προϊόντων ζωικής προέλευσης. Για λόγους συνοχής, το εμπόριο προϊόντων ζωικής προέλευσης θα πρέπει να περιοριστεί μόνο για υγειονομικούς λόγους με βάση τη νομοθεσία της Ένωσης που παρατίθεται στο παράρτημα I.

               (4)

               Σύμφωνα με το μέρος Ε του παραρτήματος II του κανονισμού (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων (3), πρέπει να υπάρχει απουσία σαλμονέλας σε 25 γραμμάρια νωπού κρέατος πουλερικών που πρόκειται να διατεθεί στην αγορά για κατανάλωση από τον άνθρωπο. Ωστόσο, σύμφωνα με το εν λόγω μέρος, το κριτήριο αυτό δεν εφαρμόζεται στο νωπό κρέας πουλερικών που προορίζεται για βιομηχανική θερμική επεξεργασία ή άλλη επεξεργασία για την εξάλειψη της σαλμονέλας. Στο παράρτημα I τμήμα II κεφάλαιο V σημείο 2 του κανονισμού (ΕΚ) αριθ. 854/2004 ορίζεται ότι ο επίσημος κτηνίατρος μπορεί να επιβάλει όρους όσον αφορά τη χρήση ορισμένου κρέατος. Για να μπορέσει ο επίσημος κτηνίατρος να επιβάλει βιομηχανική θερμική επεξεργασία ή άλλη επεξεργασία για την εξάλειψη της σαλμονέλας, το τμήμα II κεφάλαιο V σημείο 2 θα πρέπει να τροποποιηθεί.

               (5)

               Το παράρτημα I του κανονισμού (ΕΚ) αριθ. 854/2004 θα πρέπει να τροποποιηθεί αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 854/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιουλίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 139 της 30.4.2004, σ. 206.

      (2)  ΕΕ L 18 της 23.1.2003, σ. 11.

      (3)  ΕΕ L 325 της 12.12.2003, σ. 1.

      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 854/2004 τροποποιείται ως εξής:

                  1.

                  Στο τμήμα I, το κεφάλαιο II τροποποιείται ως εξής:

                              α)

                              Στο μέρος B σημείο 2, το στοιχείο δ) αντικαθίσταται από το ακόλουθο κείμενο:

                                          «β)

                                          οποιασδήποτε πάθησης που θα μπορούσε να επηρεάσει αρνητικά την υγεία του ανθρώπου ή των ζώων, αποδιδομένης ιδιαίτερης προσοχής στον εντοπισμό ζωοανθρωπονόσων και ζωονόσων για τις οποίες προβλέπονται υγειονομικοί κανόνες στη νομοθεσία της Ένωσης.».

                              β)

                              Στο μέρος Δ, το σημείο 1 αντικαθίσταται από το ακόλουθο κείμενο:

                                          «1.

                                          Τα σφάγια και τα συναφή εντόσθια πρέπει να υποβάλλονται χωρίς καθυστέρηση σε επιθεώρηση μετά τη σφαγή. Πρέπει να εξετάζονται όλες οι εξωτερικές επιφάνειες. Για τον σκοπό αυτό, ενδέχεται να απαιτούνται στοιχειώδεις χειρισμοί των σφαγίων και των εντοσθίων ή ειδικός τεχνικός εξοπλισμός. Ιδιαίτερη προσοχή πρέπει να δίνεται στον εντοπισμό ζωοανθρωπονόσων και ζωονόσων για τις οποίες προβλέπονται υγειονομικοί κανόνες στη νομοθεσία της Ένωσης. Η ταχύτητα της γραμμής σφαγής και ο αριθμός του παριστάμενου προσωπικού επιθεώρησης πρέπει να επιτρέπουν την ορθή επιθεώρηση.».

                              γ)

                              Στο μέρος ΣΤ σημείο 1, το στοιχείο δ) αντικαθίσταται από το ακόλουθο κείμενο:

                                          «δ)

                                          της ανίχνευσης ζωονόσων για τις οποίες προβλέπονται υγειονομικοί κανόνες στη νομοθεσία της Ένωσης.».

                  2.

                  Το τμήμα II τροποποιείται ως εξής:

                              α)

                              Στο κεφάλαιο I, το σημείο 4 αντικαθίσταται από το ακόλουθο κείμενο:

                                          «4.

                                          Όταν ο επίσημος κτηνίατρος, κατά την πραγματοποίηση της πριν ή μετά τη σφαγή επιθεώρησης ή οποιασδήποτε άλλης ενέργειας επιθεώρησης υποπτευθεί την παρουσία οποιουδήποτε μολυσματικού παράγοντα ζωονόσων για τις οποίες προβλέπονται υγειονομικοί κανόνες στη νομοθεσία της Ένωσης, ο επίσημος κτηνίατρος ενημερώνει, κατά περίπτωση, την αρμόδια αρχή και αμφότεροι λαμβάνουν όλα τα αναγκαία μέτρα και προφυλάξεις για να αποτρέψουν την πιθανή εξάπλωση του μολυσματικού παράγοντα σύμφωνα με την ισχύουσα νομοθεσία της Ένωσης.».

                              β)

                              Το κεφάλαιο V τροποποιείται ως εξής:

                                          i)

                                          Το σημείο 1 στοιχείο ε) αντικαθίσταται από το ακόλουθο κείμενο:

                                                      «ε)

                                                      προέρχεται από ζώα που πάσχουν από ζωονόσους για τις οποίες προβλέπονται υγειονομικοί κανόνες στη νομοθεσία της Ένωσης και οι οποίες παρατίθενται στο παράρτημα I της οδηγίας 2002/99/ΕΚ του Συμβουλίου (1), εκτός αν λαμβάνεται σύμφωνα με τις ειδικές απαιτήσεις που προβλέπονται στην εν λόγω νομοθεσία, αν δεν προβλέπεται διαφορετικά στο τμήμα IV·

                                          ii)

                                          Το σημείο 2 αντικαθίσταται από το ακόλουθο κείμενο:

                                                      «2.

                                                      Ο επίσημος κτηνίατρος δύναται να επιβάλλει όρους όσον αφορά τη χρήση κρέατος που προέρχεται από ζώα:

                                                                  α)

                                                                  που έχουν υποβληθεί σε επείγουσα σφαγή εκτός σφαγείου, ή

                                                                  β)

                                                                  που προέρχονται από αγέλες στις οποίες θα εφαρμοστεί επεξεργασία του κρέατος σύμφωνα με το μέρος Ε του παραρτήματος II του κανονισμού (ΕΚ) αριθ. 2160/2003 πριν από τη διάθεση του κρέατος στην αγορά.».

                  3.

                  Στο τμήμα III κεφάλαιο II σημείο 3, τα στοιχεία ε) και στ) αντικαθίστανται από το ακόλουθο κείμενο:

                              «ε)

                              σε περίπτωση εμφάνισης ζωονόσων για τις οποίες προβλέπονται υγειονομικοί κανόνες στη νομοθεσία της Ένωσης. Αυτό αφορά ζώα ευπαθή στην εν λόγω νόσο τα οποία προέρχονται από τη συγκεκριμένη περιοχή, όπως καθορίζεται στο άρθρο 2 της οδηγίας 64/432/ΕΟΚ του Συμβουλίου (2)·

                              στ)

                              όταν απαιτούνται αυστηρότεροι έλεγχοι προκειμένου να ληφθούν υπόψη πρωτοεμφανιζόμενες νόσοι ή συγκεκριμένες νόσοι που περιλαμβάνονται στους καταλόγους του ΟΙΕ.

         (1)  ΕΕ L 18 της 23.1.2003, σ. 11.».

         (2)  ΕΕ 121 της 29.7.1964, σ. 1977/64.».


title: Κανονισμός (ΕΕ) αριθ. 234/2011 της Επιτροπής, της 10ης Μαρτίου 2011 , σχετικά με την εφαρμογή του κανονισμού (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων  Κείμενο που παρουσιάζει ενδιαφέρον για τον ΕΟΧ

text:
               11.3.2011

               EL

               Επίσημη Εφημερίδα της Ευρωπαϊκής Ένωσης

               L 64/15

         ΚΑΝΟΝΙΣΜΌΣ (ΕΕ) αριθ. 234/2011 ΤΗΣ ΕΠΙΤΡΟΠΉΣ
   της 10ης Μαρτίου 2011
   σχετικά με την εφαρμογή του κανονισμού (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (1), και ιδίως το άρθρο 9 παράγραφος 1,
   Έπειτα από διαβούλευση με την Ευρωπαϊκή Αρχή για την Ασφάλεια των Τροφίμων σύμφωνα με το άρθρο 9 παράγραφος 2 του κανονισμού (ΕΚ) αριθ. 1331/2008,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1331/2008 καθορίζει τους διαδικαστικούς όρους που διέπουν την επικαιροποίηση των καταλόγων ουσιών των οποίων η κυκλοφορία στην αγορά της Ένωσης έχει εγκριθεί σύμφωνα με τον κανονισμό (ΕΚ) αριθ. 1333/2008, του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τα πρόσθετα τροφίμων (2), με τον κανονισμό (ΕΚ) αριθ. 1332/2008, του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τα ένζυμα τροφίμων (3) και με τον κανονισμό (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τις αρωματικές ύλες και ορισμένα συστατικά τροφίμων με αρωματικές ιδιότητες για χρήση εντός και επί των τροφίμων (4) (στο εξής «τομεακές νομοθεσίες περί τροφίμων»).

               (2)

               Σύμφωνα με το άρθρο 9 του κανονισμού (ΕΚ) αριθ. 1331/2008, εναπόκειται στην Επιτροπή η έκδοση του εκτελεστικού μέτρου όσον αφορά το περιεχόμενο, την προετοιμασία και την υποβολή των αιτήσεων για την επικαιροποίηση των καταλόγων της Ένωσης στο πλαίσιο κάθε τομεακής νομοθεσίας, όσον αφορά τις ρυθμίσεις για τον έλεγχο της εγκυρότητας των αιτήσεων και το είδος των πληροφοριών που θα πρέπει να περιλαμβάνονται στη γνωμοδότηση της Ευρωπαϊκής Αρχής για την Ασφάλεια των Τροφίμων (η οποία στο εξής αναφέρεται ως «Αρχή»).

               (3)

               Για να επικαιροποιηθούν οι κατάλογοι αυτοί είναι απαραίτητο να επαληθευτεί ότι η χρήση της ουσίας συνάδει με τους γενικούς και ειδικούς όρους χρήσης, όπως προβλέπονται στις αντίστοιχες τομεακές νομοθεσίες για τα τρόφιμα.

               (4)

               Η Αρχή εξέδωσε επιστημονική γνωμοδότηση στις 9 Ιουλίου 2009 σχετικά με τις απαιτήσεις δεδομένων για την αξιολόγηση των αιτήσεων για πρόσθετα τροφίμων (5). Τα δεδομένα αυτά θα πρέπει να παρέχονται όταν υποβάλλεται αίτηση για τη χρήση νέου προσθέτου τροφίμων. Εάν η αίτηση αφορά τροποποίηση των όρων χρήσης ενός ήδη εγκεκριμένου προσθέτου τροφίμων ή τροποποίηση των προδιαγραφών ενός ήδη εγκεκριμένου προσθέτου τροφίμων, τα δεδομένα που είναι απαραίτητα για την εκτίμηση της επικινδυνότητας μπορεί να μην απαιτηθούν, εφόσον αυτό δικαιολογηθεί από τον αιτούντα.

               (5)

               Η Αρχή εξέδωσε επιστημονική γνωμοδότηση στις 23 Ιουλίου 2009 σχετικά με τις απαιτήσεις δεδομένων για την αξιολόγηση των αιτήσεων για ένζυμα τροφίμων (6). Τα δεδομένα αυτά θα πρέπει να παρέχονται όταν υποβάλλεται αίτηση για τη χρήση νέου ενζύμου τροφίμων. Εάν η αίτηση αφορά τροποποίηση των όρων χρήσης ενός ήδη εγκεκριμένου ενζύμου τροφίμων ή τροποποίηση των προδιαγραφών ενός ήδη εγκεκριμένου ενζύμου τροφίμων, τα δεδομένα που είναι απαραίτητα για την εκτίμηση της επικινδυνότητας μπορεί να μην απαιτηθούν, εφόσον αυτό δικαιολογηθεί από τον αιτούντα.

               (6)

               Η Αρχή εξέδωσε επιστημονική γνωμοδότηση στις 19 Μαΐου 2010 σχετικά με τις απαιτήσεις δεδομένων για την εκτίμηση της επικινδυνότητας των αρωματικών υλών για χρήση εντός και επί των τροφίμων (7). Τα δεδομένα αυτά θα πρέπει να παρέχονται όταν υποβάλλεται αίτηση για τη χρήση νέας αρωματικής ύλης. Εάν η αίτηση αφορά τροποποίηση των όρων χρήσης μιας ήδη εγκεκριμένης αρωματικής ύλης ή τροποποίηση των προδιαγραφών μιας ήδη εγκεκριμένης αρωματικής ύλης, τα δεδομένα που είναι απαραίτητα για την εκτίμηση της επικινδυνότητας μπορεί να μην απαιτηθούν, εφόσον αυτό δικαιολογηθεί από τον αιτούντα.

               (7)

               Είναι σημαντικό να διενεργούνται τοξικολογικές δοκιμές που να πληρούν ορισμένες προδιαγραφές. Γι’ αυτό, θα πρέπει να τηρείται η οδηγία 2004/10/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για την προσέγγιση των νομοθετικών, κανονιστικών και διοικητικών διατάξεων σχετικά με την εφαρμογή των αρχών ορθής εργαστηριακής πρακτικής και τον έλεγχο της εφαρμογής τους κατά τις δοκιμές των χημικών ουσιών (8). Όταν διενεργούνται τέτοιες δοκιμές εκτός του εδάφους της Ένωσης, θα πρέπει να τηρούνται οι «Αρχές Ορθής Εργαστηριακής Πρακτικής του ΟΟΣΑ» (ΟΕΠ) (ΟΟΣΑ, 1998) (9).

               (8)

               Η χρήση προσθέτων τροφίμων και ενζύμων τροφίμων θα πρέπει να είναι πάντοτε τεχνολογικά δικαιολογημένη. Οι αιτούντες θα πρέπει επίσης να εξηγούν στην περίπτωση ενός προσθέτου τροφίμων για ποιο λόγο το τεχνολογικό αποτέλεσμα δεν μπορεί να επιτευχθεί με οποιοδήποτε άλλο οικονομικώς και τεχνολογικώς εφαρμόσιμο μέσο.

               (9)

               Η χρήση μιας ουσίας θα πρέπει να εγκρίνεται, εάν δεν παραπλανά τον καταναλωτή. Οι αιτούντες θα πρέπει να εξηγούν για ποιο λόγο οι χρήσεις που ζητούνται δεν παραπλανούν τον καταναλωτή. Θα πρέπει επίσης να εξηγούνται τα πλεονεκτήματα και τα οφέλη για τον καταναλωτή όταν πρόκειται για πρόσθετο τροφίμων.

               (10)

               Με την επιφύλαξη του άρθρου 9 του κανονισμού (ΕΚ) αριθ. 1332/2008, του άρθρου 19 του κανονισμού (ΕΚ) αριθ. 1333/2008 και του άρθρου 13 του κανονισμού (ΕΚ) αριθ. 1334/2008, η Επιτροπή θα πρέπει να επαληθεύσει την εγκυρότητα της αίτησης και κατά πόσον εμπίπτει στο πεδίο εφαρμογής της αντίστοιχης τομεακής νομοθεσίας για τα τρόφιμα. Θα πρέπει να λαμβάνεται υπόψη, κατά περίπτωση, η συμβουλή της Αρχής σχετικά με την καταλληλότητα των δεδομένων που υποβλήθηκαν για την εκτίμηση επικινδυνότητας. Η επαλήθευση αυτή δεν θα πρέπει να καθυστερεί την αξιολόγηση της αίτησης.

               (11)

               Οι πληροφορίες που παρέχονται από τη γνωμοδότηση της Αρχής θα πρέπει να επαρκούν για να εξακριβώνεται κατά πόσον η έγκριση της προτεινόμενης χρήσης της ουσίας είναι ασφαλής για τους καταναλωτές. Οι πληροφορίες αυτές περιλαμβάνουν τα συμπεράσματα για την τοξικότητα της ουσίας, κατά περίπτωση, και τον καθορισμό, ενδεχομένως, αποδεκτής ημερήσιας λήψης (ΑΗΛ), σε αριθμητική μορφή, με λεπτομερή στοιχεία για την εκτίμηση της διατροφικής έκθεσης για όλες τις κατηγορίες τροφίμων, συμπεριλαμβανομένης της έκθεσης των ευάλωτων ομάδων καταναλωτών.

               (12)

               Ο αιτών θα πρέπει επίσης να λαμβάνει υπόψη του λεπτομερείς οδηγίες όσον αφορά τα απαιτούμενα δεδομένα για την εκτίμηση της επικινδυνότητας, οδηγίες τις οποίες εκπόνησε η Αρχή (The EFSA Journal (10)).

               (13)

               Ο παρών κανονισμός λαμβάνει υπόψη τις τελευταίες επιστημονικές και τεχνολογικές γνώσεις. Η Επιτροπή μπορεί να αναθεωρήσει τον παρόντα κανονισμό βάσει των εξελίξεων που θα σημειωθούν, ενδεχομένως, στον τομέα και βάσει της δημοσίευσης τυχόν αναθεωρημένων ή συμπληρωματικών επιστημονικών οδηγιών από την Αρχή.

               (14)

               Οι πρακτικές λεπτομέρειες της υποβολής αίτησης για την έγκριση προσθέτων τροφίμων, ενζύμων τροφίμων και αρωματικών υλών, όπως οι διευθύνσεις, οι αρμόδιοι επικοινωνίας, η διαβίβαση εγγράφων κ.λπ. αναμένεται να αποτελέσουν αντικείμενο χωριστής ανακοίνωσης της Επιτροπής ή/και της Αρχής.

               (15)

               Είναι απαραίτητο να προβλεφθεί ένα χρονικό διάστημα για να δοθεί το περιθώριο στους αιτούντες να συμμορφωθούν με τις διατάξεις του παρόντος κανονισμού.

               (16)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Πεδίο εφαρμογής
   Ο παρών κανονισμός εφαρμόζεται στις αιτήσεις που αναφέρονται στο άρθρο 3 παράγραφος 1 του κανονισμού (ΕΚ) αριθ. 1331/2008 για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων.
   ΚΕΦΑΛΑΙΟ II

      ΠΕΡΙΕΧΟΜΕΝΟ, ΠΡΟΕΤΟΙΜΑΣΙΑ ΚΑΙ ΥΠΟΒΟΛΗ ΑΙΤΗΣΗΣ

   Άρθρο 2
   Περιεχόμενο της αίτησης
   1.   Η αίτηση που αναφέρεται στο άρθρο 1 αποτελείται από τα ακόλουθα:

               α)

               μια επιστολή·

               β)

               έναν τεχνικό φάκελο·

               γ)

               μια περίληψη του φακέλου.

         2.   Η επιστολή που αναφέρεται στην παράγραφο 1 στοιχείο α) συντάσσεται σύμφωνα με το υπόδειγμα του παραρτήματος.
   3.   Ο τεχνικός φάκελος που αναφέρεται στην παράγραφο 1 στοιχείο β) περιλαμβάνει τα ακόλουθα:

               α)

               τα διοικητικά δεδομένα που προβλέπονται στο άρθρο 4·

               β)

               τα δεδομένα που απαιτούνται για την εκτίμηση επικινδυνότητας, τα οποία προβλέπονται στα άρθρα 5, 6, 8 και 10 και

               γ)

               τα δεδομένα που απαιτούνται για τη διαχείριση της επικινδυνότητας, τα οποία προβλέπονται στα άρθρα 7, 9 και 11.

         4.   Όταν πρόκειται για αίτηση τροποποίησης των όρων χρήσης ενός ήδη εγκεκριμένου προσθέτου τροφίμων, ενζύμου τροφίμων ή αρωματικής ύλης, ενδέχεται να μην απαιτούνται όλα τα δεδομένα που αναφέρονται στα άρθρα 5 έως 11. Ο αιτών υποβάλλει επαληθεύσιμη αιτιολογία με την οποία δικαιολογεί γιατί οι προτεινόμενες αλλαγές δεν επηρεάζουν τα αποτελέσματα της υφιστάμενης εκτίμησης επικινδυνότητας.
   5.   Όταν πρόκειται για αίτηση τροποποίησης των προδιαγραφών ενός ήδη εγκεκριμένου προσθέτου τροφίμων, ενζύμου τροφίμων ή αρωματικής ύλης:

               α)

               τα δεδομένα μπορούν να αφορούν μόνο την αιτιολόγηση του αιτήματος και τις αλλαγές στις προδιαγραφές·

               β)

               ο αιτών υποβάλλει επαληθεύσιμη αιτιολογία με την οποία δικαιολογεί γιατί οι προτεινόμενες αλλαγές δεν επηρεάζουν τα αποτελέσματα της υφιστάμενης εκτίμησης επικινδυνότητας.

         6.   Η περίληψη του φακέλου που αναφέρεται στην παράγραφο 1 στοιχείο γ) περιλαμβάνει αιτιολογημένη δήλωση ότι η χρήση του προϊόντος συνάδει με τους όρους που προβλέπονται:

               α)

               στο άρθρο 6 του κανονισμού (ΕΚ) αριθ. 1332/2008· ή

               β)

               στα άρθρα 6, 7 και 8 του κανονισμού (ΕΚ) αριθ. 1333/2008· ή

               γ)

               στο άρθρο 4 του κανονισμού (ΕΚ) αριθ. 1334/2008.

         Άρθρο 3
   Προετοιμασία και υποβολή
   1.   Οι αιτήσεις διαβιβάζονται στην Επιτροπή. Ο αιτών λαμβάνει υπόψη του τις πρακτικές οδηγίες για την υποβολή αιτήσεων που διατίθενται από την Επιτροπή [(από τον δικτυακό τόπο της Γενικής Διεύθυνσης Υγείας και Καταναλωτών (11)].
   2.   Για την κατάρτιση του καταλόγου της Ένωσης για τα ένζυμα τροφίμων, που αναφέρεται στο άρθρο 17 του κανονισμού (ΕΚ) αριθ. 1332/2008, η προθεσμία υποβολής των αιτήσεων είναι 24 μήνες έπειτα από την ημερομηνία εφαρμογής των εκτελεστικών μέτρων που προβλέπονται από τον παρόντα κανονισμό.
   Άρθρο 4
   Διοικητικά δεδομένα
   Τα διοικητικά δεδομένα που αναφέρονται στο άρθρο 2 παράγραφος 3 στοιχείο α) περιλαμβάνουν:

               α)

               επωνυμία του αιτούντος (εταιρεία, οργανισμός κ.λπ.), διεύθυνση και στοιχεία επικοινωνίας·

               β)

               επωνυμία του(των) παρασκευαστή(-ών) της ουσίας, εάν είναι διαφορετικός(-οί) από τον αιτούντα, διεύθυνση και στοιχεία επικοινωνίας·

               γ)

               επωνυμία του αρμόδιου για τον φάκελο προσώπου, διεύθυνση και στοιχεία επικοινωνίας·

               δ)

               ημερομηνία υποβολής του φακέλου·

               ε)

               είδος αίτησης, δηλαδή εάν αφορά πρόσθετο τροφίμων, ένζυμο τροφίμων ή αρωματική ύλη·

               στ)

               κατά περίπτωση, τη χημική ονομασία σύμφωνα με την ονοματολογία IUPAC·

               ζ)

               κατά περίπτωση, τον αριθμό Ε του προσθέτου, όπως ορίζεται στη νομοθεσία της ΕΕ για τα πρόσθετα τροφίμων·

               η)

               κατά περίπτωση, αναφορά σε παρόμοια εγκεκριμένα ένζυμα τροφίμων·

               θ)

               κατά περίπτωση, τον αριθμό FL της αρωματικής ύλης, όπως ορίζεται στη νομοθεσία της ΕΕ για τις αρωματικές ύλες·

               ι)

               κατά περίπτωση, τις πληροφορίες για τις εγκρίσεις προσθέτων που εμπίπτουν στο πεδίο εφαρμογής του κανονισμού (ΕΚ) 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (12)·

               ια)

               πίνακα περιεχομένων του φακέλου·

               ιβ)

               κατάλογο των εγγράφων και άλλων στοιχείων· ο αιτών αναφέρει τον αριθμό και τους τίτλους των τόμων τεκμηρίωσης που υποβάλλει προς υποστήριξη της αίτησης· περιλαμβάνεται λεπτομερές ευρετήριο με παραπομπές σε τόμους και σελίδες·

               ιγ)

               κατάλογο των μερών του φακέλου που θα πρέπει να αντιμετωπιστούν ως εμπιστευτικά· οι αιτούντες επισημαίνουν τα στοιχεία που επιθυμούν να αντιμετωπιστούν ως εμπιστευτικά και παρέχουν επαληθεύσιμες αιτιολογίες σύμφωνα με το άρθρο 12 του κανονισμού (ΕΚ) αριθ. 1331/2008.

         Άρθρο 5
   Γενικές διατάξεις για τα δεδομένα που απαιτούνται για την εκτίμηση επικινδυνότητας
   1.   Ο φάκελος που υποβάλλεται προς υποστήριξη αίτησης για την αξιολόγηση της ασφάλειας μιας ουσίας επιτρέπει να διενεργηθεί πλήρης εκτίμηση επικινδυνότητας της ουσίας και να επαληθευτεί ότι η ουσία δεν προκαλεί ανησυχία για τους καταναλωτές κατά την έννοια του άρθρου 6 στοιχείου α) του κανονισμού (ΕΚ) αριθ. 1332/2008, του άρθρου 6 παράγραφος 1 στοιχείο α) του κανονισμού (ΕΚ) αριθ. 1333/2008 και του άρθρου 4 στοιχείου α) του κανονισμού (ΕΚ) αριθ. 1334/2008.
   2.   Ο φάκελος της αίτησης περιλαμβάνει όλα τα διαθέσιμα δεδομένα που έχουν σημασία για την εκτίμηση επικινδυνότητας (δηλ. πλήρεις δημοσιευμένες μελέτες στις οποίες γίνονται παραπομπές, πλήρη αντίγραφα των αρχικών αδημοσίευτων μελετών).
   3.   Ο αιτών λαμβάνει υπόψη του τα πιο πρόσφατα έγγραφα οδηγιών που εξέδωσε ή ενέκρινε η Αρχή και είναι διαθέσιμα κατά το χρόνο υποβολής της αίτησης (The EFSA Journal).
   4.   Παρέχεται η τεκμηρίωση για τη διαδικασία που τηρήθηκε κατά τη συλλογή των δεδομένων, όπως επίσης και οι στρατηγικές αναζήτησης βιβλιογραφίας (οι υποθέσεις που έγιναν, οι λέξεις-κλειδιά και οι βάσεις δεδομένων που χρησιμοποιήθηκαν, η χρονική περίοδος που καλύφτηκε, τα κριτήρια περιορισμού κ.λπ.) και η πλήρης έκβαση κάθε αναζήτησης.
   5.   Περιγράφεται και αιτιολογείται η αξιολόγηση ασφάλειας και η αντίστοιχη στρατηγική δοκιμών με τα σκεπτικά για τη συμπερίληψη ή τον αποκλεισμό συγκεκριμένων μελετών ή/και πληροφοριών.
   6.   Τα επιμέρους ανεπεξέργαστα δεδομένα των αδημοσίευτων μελετών και, στο βαθμό του δυνατού, των δημοσιευμένων μελετών, καθώς και τα επιμέρους αποτελέσματα των εξετάσεων διατίθενται έπειτα από αίτηση της Αρχής.
   7.   Για κάθε βιολογική ή τοξικολογική μελέτη διευκρινίζεται κατά πόσον συμμορφώνεται το υλικό δοκιμής με την προτεινόμενη ή την ισχύουσα προδιαγραφή. Όταν το υλικό δοκιμής διαφέρει από την εν λόγω προδιαγραφή, ο αιτών καταδεικνύει τη συνάφεια των δεδομένων αυτών με την εξεταζόμενη ουσία.
   Οι τοξικολογικές μελέτες διενεργούνται σε εγκαταστάσεις που συμμορφώνονται με τις απαιτήσεις της οδηγίας 2004/10/ΕΚ ή, εάν διενεργούνται εκτός της επικράτειας της ΕΕ, τηρούν τις «αρχές ορθής εργαστηριακής πρακτικής του ΟΟΣΑ» (ΟΕΠ). Ο αιτών παρέχει στοιχεία που αποδεικνύουν την τήρηση αυτών των απαιτήσεων. Για μελέτες που δεν διενεργούνται σύμφωνα με τυποποιημένα πρωτόκολλα, παρέχεται ερμηνεία των δεδομένων, καθώς και αιτιολόγηση της καταλληλότητάς τους για την εκτίμηση της επικινδυνότητας.
   8.   Ο αιτών προτείνει ένα συνολικό συμπέρασμα για την ασφάλεια των προτεινόμενων χρήσεων της ουσίας. Η συνολική εκτίμηση του δυνητικού κινδύνου για την υγεία του ανθρώπου γίνεται στο πλαίσιο της γνωστής ή της πιθανής έκθεσης του ανθρώπου.
   Άρθρο 6
   Ειδικά δεδομένα που απαιτούνται για την εκτίμηση της επικινδυνότητας των προσθέτων τροφίμων
   1.   Επιπλέον των δεδομένων που πρέπει να παρέχονται βάσει του άρθρου 5, παρέχονται οι ακόλουθες πληροφορίες:

               α)

               ταυτότητα και χαρακτηρισμός του προσθέτου, συμπεριλαμβανομένων των προτεινόμενων προδιαγραφών και των αναλυτικών δεδομένων·

               β)

               κατά περίπτωση, μέγεθος σωματιδίων, κατανομή μεγέθους σωματιδίων και άλλα φυσικοχημικά χαρακτηριστικά·

               γ)

               διαδικασία παρασκευής·

               δ)

               παρουσία ξένων προσμείξεων·

               ε)

               σταθερότητα, αντίδραση και μελλοντική πορεία στα τρόφιμα στα οποία προστίθεται το πρόσθετο·

               στ)

               κατά περίπτωση, υφιστάμενες εγκρίσεις και εκτιμήσεις επικινδυνότητας·

               ζ)

               προτεινόμενα επίπεδα κανονικής και μέγιστης χρήσης στις κατηγορίες τροφίμων που αναφέρονται στον κατάλογο της Ένωσης ή σε νεοπροτεινόμενη κατηγορία τροφίμων ή σε ειδικότερο τρόφιμο που ανήκει σε μία από αυτές τις κατηγορίες·

               η)

               εκτίμηση της διατροφικής έκθεσης·

               θ)

               βιολογικά και τοξικολογικά δεδομένα.

         2.   Όσον αφορά τα βιολογικά και τα τοξικολογικά δεδομένα, που αναφέρονται στην παράγραφο 1 στοιχείο θ), καλύπτονται οι ακόλουθοι βασικοί τομείς:

               α)

               τοξικοκινητική·

               β)

               υποχρόνια τοξικότητα·

               γ)

               γονιδιοτοξικότητα·

               δ)

               χρόνια τοξικότητα/καρκινογένεση·

               ε)

               αναπαραγωγική και αναπτυξιακή τοξικότητα.

         Άρθρο 7
   Δεδομένα που απαιτούνται για τη διαχείριση της επικινδυνότητας των προσθέτων τροφίμων
   1.   Ο φάκελος που υποβάλλεται προς υποστήριξη αίτησης περιλαμβάνει τις πληροφορίες που είναι απαραίτητες για να εξακριβωθεί κατά πόσον υπάρχει εύλογη τεχνολογική ανάγκη που δεν μπορεί να επιτευχθεί με άλλο οικονομικώς και τεχνολογικώς εφαρμόσιμο μέσο και κατά πόσον η προτεινόμενη χρήση δεν παραπλανά τον καταναλωτή κατά την έννοια του άρθρου 6 παράγραφος 1 στοιχεία β) και γ) του κανονισμού (ΕΚ) αριθ. 1333/2008.
   2.   Για την εξακρίβωση που αναφέρεται στην παράγραφο 1, παρέχονται κατάλληλες και επαρκείς πληροφορίες για τα ακόλουθα:

               α)

               ταυτότητα του προσθέτου τροφίμων, συμπεριλαμβανομένης αναφοράς στις ισχύουσες προδιαγραφές·

               β)

               λειτουργία και τεχνολογική ανάγκη για το επίπεδο που προτείνεται σε κάθε κατηγορία τροφίμων ή σε κάθε προϊόν για τα οποία ζητείται έγκριση και εξήγηση του λόγου για τον οποίο αυτό δεν μπορεί να επιτευχθεί ευλόγως με άλλα οικονομικώς και τεχνολογικώς εφαρμόσιμα μέσα·

               γ)

               έρευνες για την αποτελεσματικότητα του προσθέτου τροφίμων σε σχέση με το επιθυμητό αποτέλεσμα στο προτεινόμενο επίπεδο χρήσης·

               δ)

               πλεονεκτήματα και όφελος για τον καταναλωτή. Ο αιτών λαμβάνει υπόψη του τις απαιτήσεις που καθορίζονται στο άρθρο 6 παράγραφος 2 του κανονισμού (ΕΚ) αριθ. 1333/2008·

               ε)

               για ποιο λόγο η χρήση δεν θα παραπλανήσει τον καταναλωτή·

               στ)

               προτεινόμενα επίπεδα κανονικής και μέγιστης χρήσης στις κατηγορίες τροφίμων που αναφέρονται στον κατάλογο της Ένωσης ή σε νεοπροτεινόμενη κατηγορία τροφίμων ή σε ειδικότερο τρόφιμο που ανήκει σε μία από αυτές τις κατηγορίες·

               ζ)

               εκτίμηση της έκθεσης, με βάση την κανονική και τη μέγιστη προβλεπόμενη χρήση για κάθε σχετική κατηγορία ή προϊόν·

               η)

               ποσότητα του προσθέτου τροφίμων που περιέχεται στο τελικό τρόφιμο, όπως καταναλώνεται από τον καταναλωτή·

               θ)

               αναλυτικές μέθοδοι που επιτρέπουν την ταυτοποίηση και τον ποσοτικό προσδιορισμό του προσθέτου ή των υπολειμμάτων του στα τρόφιμα·

               ι)

               κατά περίπτωση, συμμόρφωση με τους ειδικούς όρους για τα γλυκαντικά και για τις χρωστικές, που προβλέπονται στα άρθρα 7 και 8 του κανονισμού (ΕΚ) αριθ. 1333/2008.

         Άρθρο 8
   Ειδικά δεδομένα που απαιτούνται για την εκτίμηση της επικινδυνότητας των ενζύμων τροφίμων
   1.   Επιπλέον των δεδομένων που πρέπει να παρέχονται βάσει του άρθρου 5, παρέχονται οι ακόλουθες πληροφορίες:

               α)

               ονομασία(-ες), συνώνυμα, βραχυγραφίες και ταξινόμηση(-εις)·

               β)

               αριθμός EC της επιτροπής ενζύμων·

               γ)

               προτεινόμενες προδιαγραφές, συμπεριλαμβανομένης της προέλευσης·

               δ)

               ιδιότητες·

               ε)

               αναφορά σε τυχόν παρεμφερές ένζυμο·

               στ)

               πρώτη ύλη·

               ζ)

               διαδικασία παρασκευής·

               η)

               σταθερότητα, αντίδραση και μελλοντική πορεία στα τρόφιμα στα οποία προστίθεται το ένζυμο τροφίμων·

               θ)

               κατά περίπτωση, υφιστάμενες εγκρίσεις και αξιολογήσεις·

               ι)

               προτεινόμενες χρήσεις στα τρόφιμα και, κατά περίπτωση, προτεινόμενα επίπεδα κανονικής και μέγιστης χρήσης·

               ια)

               εκτίμηση της διατροφικής έκθεσης·

               ιβ)

               βιολογικά και τοξικολογικά δεδομένα.

         2.   Όσον αφορά τα βιολογικά και τα τοξικολογικά δεδομένα, που αναφέρονται στην παράγραφο 1 στοιχείο ιβ), καλύπτονται οι ακόλουθοι βασικοί τομείς:

               α)

               υποχρόνια τοξικότητα·

               β)

               γονιδιοτοξικότητα.

         Άρθρο 9
   Δεδομένα που απαιτούνται για τη διαχείριση της επικινδυνότητας των ενζύμων τροφίμων
   1.   Ο φάκελος που υποβάλλεται προς υποστήριξη αίτησης περιλαμβάνει τις πληροφορίες που είναι απαραίτητες για να εξακριβωθεί κατά πόσον υπάρχει εύλογη τεχνολογική ανάγκη και κατά πόσον η προτεινόμενη χρήση δεν παραπλανά τον καταναλωτή κατά την έννοια του άρθρου 6 παράγραφος 1 στοιχεία β) και γ) του κανονισμού (ΕΚ) αριθ. 1332/2008.
   2.   Για την εξακρίβωση που αναφέρεται στην παράγραφο 1, παρέχονται κατάλληλες και επαρκείς πληροφορίες για τα ακόλουθα:

               α)

               ταυτότητα του ενζύμου τροφίμων, συμπεριλαμβανομένης αναφοράς στις προδιαγραφές·

               β)

               λειτουργία και τεχνολογική ανάγκη, συμπεριλαμβανομένης περιγραφής της συνήθους διεργασίας(-ών) στην οποία(-ες) μπορεί να χρησιμοποιηθεί το ένζυμο τροφίμων·

               γ)

               επίδραση του ενζύμου τροφίμων στο τελικό τρόφιμο·

               δ)

               για ποιο λόγο η χρήση του δεν θα παραπλανήσει τον καταναλωτή·

               ε)

               τα προτεινόμενα κανονικά και μέγιστα επίπεδα χρήστης, κατά περίπτωση·

               στ)

               εκτίμηση της διατροφικής έκθεσης, όπως περιγράφεται στο έγγραφο οδηγιών της Αρχής για τα ένζυμα τροφίμων (13).

         Άρθρο 10
   Ειδικά δεδομένα που απαιτούνται για την εκτίμηση της επικινδυνότητας των αρωματικών υλών
   1.   Επιπλέον των δεδομένων που πρέπει να παρέχονται βάσει του άρθρου 5, παρέχονται οι ακόλουθες πληροφορίες:

               α)

               διαδικασία παρασκευής·

               β)

               προδιαγραφές·

               γ)

               κατά περίπτωση, πληροφορίες για το μέγεθος σωματιδίων, την κατανομή μεγέθους σωματιδίων και άλλα φυσικοχημικά χαρακτηριστικά·

               δ)

               κατά περίπτωση, υφιστάμενες εγκρίσεις και αξιολογήσεις·

               ε)

               προτεινόμενες χρήσεις σε τρόφιμα και προτεινόμενα επίπεδα κανονικής και μέγιστης χρήσης στις κατηγορίες βάσει του καταλόγου της Ένωσης ή σε ένα πιο συγκεκριμένο είδος προϊόντος στο πλαίσιο των κατηγοριών·

               στ)

               δεδομένα για διατροφικές πηγές·

               ζ)

               εκτίμηση της διατροφικής έκθεσης·

               η)

               βιολογικά και τοξικολογικά δεδομένα.

         2.   Όσον αφορά τα βιολογικά και τα τοξικολογικά δεδομένα, που αναφέρονται στην παράγραφο 1 στοιχείο η), καλύπτονται οι ακόλουθοι βασικοί τομείς:

               α)

               εξέταση της δομικής/μεταβολικής ομοιότητας με αρωματικές ύλες σε υφιστάμενη ομαδική αξιολόγηση αρωματικών υλών (FGE)·

               β)

               γονιδιοτοξικότητα·

               γ)

               υποχρόνια τοξικότητα, κατά περίπτωση·

               δ)

               αναπτυξιακή τοξικότητα, κατά περίπτωση·

               ε)

               δεδομένα χρόνιας τοξικότητας και καρκινογένεσης, κατά περίπτωση.

         Άρθρο 11
   Δεδομένα που απαιτούνται για τη διαχείριση της επικινδυνότητας των αρωματικών υλών
   Ο φάκελος που υποβάλλεται προς υποστήριξη αίτησης περιλαμβάνει τις ακόλουθες πληροφορίες:

               α)

               ταυτότητα της αρωματικής ύλης, συμπεριλαμβανομένης αναφοράς στις ισχύουσες προδιαγραφές·

               β)

               οργανοληπτικές ιδιότητες της ύλης·

               γ)

               προτεινόμενα επίπεδα κανονικής και μέγιστης χρήσης στις κατηγορίες τροφίμων ή σε ένα ειδικότερο τρόφιμο που ανήκει σε μία από αυτές τις κατηγορίες·

               δ)

               εκτίμηση της έκθεσης, με βάση την κανονική και τη μέγιστη προβλεπόμενη χρήση για κάθε σχετική κατηγορία ή προϊόν.

         ΚΕΦΑΛΑΙΟ ΙΙΙ

      ΡΥΘΜΙΣΕΙΣ ΓΙΑ ΤΟΝ ΕΛΕΓΧΟ ΤΗΣ ΕΓΚΥΡΟΤΗΤΑΣ ΤΗΣ ΑΙΤΗΣΗΣ

   Άρθρο 12
   Διαδικασίες
   1.   Μόλις παραλαμβάνει μια αίτηση η Επιτροπή, εξακριβώνει χωρίς καθυστέρηση κατά πόσον το πρόσθετο τροφίμων, το ένζυμο τροφίμων ή η αρωματική ύλη εμπίπτει στο πεδίο εφαρμογής της οικείας τομεακής νομοθεσίας για τα τρόφιμα και κατά πόσον η αίτηση περιέχει όλα τα στοιχεία που απαιτούνται από το κεφάλαιο ΙΙ.
   2.   Όταν μια αίτηση περιέχει όλα τα στοιχεία που απαιτούνται βάσει του κεφαλαίου ΙΙ, η Επιτροπή ζητά, ενδεχομένως, από την Αρχή να εξακριβώσει την καταλληλότητα των δεδομένων για την εκτίμηση της επικινδυνότητας, σύμφωνα με τις επιστημονικές γνωμοδοτήσεις για τις απαιτήσεις δεδομένων με σκοπό την αξιολόγηση αιτήσεων για ουσίες και την προετοιμασία, ενδεχομένως, γνωμοδότησης.
   3.   Σε 30 εργάσιμες ημέρες ύστερα από την παραλαβή του αιτήματος της Επιτροπής, η Αρχή ενημερώνει την Επιτροπή με επιστολή σχετικά με την καταλληλότητα των δεδομένων για τον σκοπό της εκτίμησης της επικινδυνότητας. Εάν τα δεδομένα κρίνονται κατάλληλα για την εκτίμηση της επικινδυνότητας, η περίοδος αξιολόγησης που αναφέρεται στο άρθρο 5 παράγραφος 1 του κανονισμού (ΕΚ) αριθ. 1331/2008 ξεκινά από την ημερομηνία που παραλαμβάνει η Επιτροπή την επιστολή της Αρχής.
   Ωστόσο, σύμφωνα με το άρθρο 17 παράγραφος 4 δεύτερο εδάφιο στοιχείο α) του κανονισμού (ΕΚ) αριθ. 1332/2008, εάν καταρτιστεί ο κατάλογος της ΕΕ για τα ένζυμα τροφίμων, δεν εφαρμόζεται το άρθρο 5 παράγραφος 1 του κανονισμού (ΕΚ) αριθ. 1331/2008.
   4.   Εάν υποβληθεί αίτηση για επικαιροποίηση του καταλόγου της Ένωσης για τα πρόσθετα τροφίμων, τα ένζυμα τροφίμων ή τις αρωματικές ύλες, η Επιτροπή μπορεί να ζητήσει πρόσθετες πληροφορίες από τον αιτούντα για ζητήματα σχετικά την εγκυρότητα της αίτησης και να του γνωστοποιήσει το χρονικό διάστημα μέσα στο οποίο θα πρέπει να υποβληθούν οι πληροφορίες. Όταν υποβάλλονται αιτήσεις σύμφωνα με το άρθρο 17 παράγραφος 2 του κανονισμού (ΕΚ) αριθ. 1332/2008, το εν λόγω χρονικό διάστημα καθορίζεται από κοινού από την Επιτροπή και τον αιτούντα.
   5.   Όταν η αίτηση δεν εμπίπτει στο πεδίο εφαρμογής της κατάλληλης τομεακής νομοθεσίας για τα τρόφιμα ή όταν δεν περιέχει όλα τα στοιχεία που απαιτούνται βάσει του κεφαλαίου ΙΙ ή όταν η Αρχή θεωρεί ότι τα δεδομένα δεν είναι κατάλληλα για την εκτίμηση της επικινδυνότητας, η αίτηση θεωρείται ως μη έγκυρη. Στην περίπτωση αυτή η Επιτροπή ενημερώνει τον αιτούντα, τα κράτη μέλη και την Αρχή, αναφέροντας τους λόγους για τους οποίους η αίτηση θεωρείται μη έγκυρη.
   6.   Κατά παρέκκλιση της παραγράφου 5, μια αίτηση μπορεί να θεωρηθεί έγκυρη ακόμη και αν δεν περιέχει όλα τα στοιχεία που απαιτούνται από το κεφάλαιο ΙΙ, υπό τον όρο ότι ο αιτών έχει υποβάλει επαληθεύσιμη δικαιολογία για κάθε στοιχείο που λείπει.
   ΚΕΦΑΛΑΙΟ IV

      ΓΝΩΜΟΔΟΤΗΣΗ ΤΗΣ ΑΡΧΗΣ

   Άρθρο 13
   Πληροφορίες που πρέπει να περιλαμβάνονται στη γνωμοδότηση της Αρχής
   1.   Η γνωμοδότηση της Αρχής περιλαμβάνει τις ακόλουθες πληροφορίες:

               α)

               ταυτότητα και χαρακτηρισμό των προσθέτων τροφίμων, των ενζύμων τροφίμων ή των αρωματικών υλών·

               β)

               αξιολόγηση των βιολογικών και τοξικολογικών δεδομένων·

               γ)

               αξιολόγηση της διατροφικής έκθεσης του ευρωπαϊκού πληθυσμού που να συνεκτιμά και άλλες πιθανές πηγές διατροφικής έκθεσης·

               δ)

               συνολική εκτίμηση της επικινδυνότητας, στην οποία να καθορίζεται, εάν είναι εφικτό και σκόπιμο, μια καθοδηγητική τιμή για την προστασία της υγείας και να επισημαίνονται τυχόν αβεβαιότητες και περιορισμοί·

               ε)

               όταν η διατροφική έκθεση υπερβαίνει την καθοδηγητική τιμή για την προστασία της υγείας, η οποία καθορίζεται στη συνολική εκτίμηση επικινδυνότητας, η εκτίμηση της διατροφικής έκθεσης που συνεπάγεται η ουσία πρέπει να είναι λεπτομερής και να προσδιορίζει, στο μέτρο του δυνατού, το μερίδιο στη συνολική έκθεση που αντιστοιχεί σε κάθε κατηγορία τροφίμων ή τρόφιμο της οποίας ή του οποίου η χρήση έχει εγκριθεί ή για την οποία ή για το οποίο έχει ζητηθεί έγκριση·

               στ)

               συμπεράσματα.

         2.   Η Επιτροπή μπορεί να ζητήσει ειδικότερες πρόσθετες πληροφορίες στην αίτηση γνωμοδότησης που απευθύνει στην Αρχή.
   ΚΕΦΑΛΑΙΟ V

      ΤΕΛΙΚΕΣ ΔΙΑΤΑΞΕΙΣ

   Άρθρο 14
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Αρχίζει να εφαρμόζεται από τις 11 Σεπτεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Μαρτίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 354 της 31.12.2008, σ. 1.

      (2)  ΕΕ L 354 της 31.12.2008, σ. 16.

      (3)  ΕΕ L 354 της 31.12.2008, σ. 7.

      (4)  ΕΕ L 354 της 31.12.2008, σ. 34.

      (5)  http://www.efsa.europa.eu/en/scdocs/doc/1188.pdf

      (6)  http://www.efsa.europa.eu/en/scdocs/doc/1305.pdf

      (7)  http://www.efsa.europa.eu/en/scdocs/doc/1623.pdf

      (8)  ΕΕ L 50 της 20.2.2004, σ. 44.

      (9)  Σειρά αρχών ορθής εργαστηριακής πρακτικής ΟΟΣΑ και παρακολούθησης της συμμόρφωσης. Αριθμός 1. Αρχές ορθής εργαστηριακής πρακτικής ΟΟΣΑ (όπως αναθεωρήθηκαν το 1997) ENV/MC/CHEM(98)17.

      (10)  http://www.efsa.europa.eu/en/efsajournal.htm

      (11)  http://ec.europa.eu/dgs/health_consumer/index_en.htm

      (12)  ΕΕ L 268 της 18.10.2003, σ. 1.

      (13)  Οδηγίες της EFSA που εκπόνησε η επιστημονική ομάδα για τα υλικά που βρίσκονται σε επαφή με τρόφιμα, τα ένζυμα, τις αρωματικές ύλες και τα βοηθητικά μέσα επεξεργασίας σχετικά με την υποβολή φακέλου για ένζυμα τροφίμων. The EFSA Journal (2009) 1305, σ.1.

      ΠΑΡΑΡΤΗΜΑ

         ΥΠΟΔΕΙΓΜΑ ΕΠΙΣΤΟΛΗΣ ΠΟΥ ΣΥΝΟΔΕΥΕΙ ΑΙΤΗΣΗ ΓΙΑ ΠΡΟΣΘΕΤΑ ΤΡΟΦΙΜΩΝ

      ΕΥΡΩΠΑΪΚΗ ΕΠΙΤΡΟΠΗ
      Γενική Διεύθυνση
      Διεύθυνση
      Διοικητική Μονάδα
      Ημερομηνία: …
      Θέμα: Αίτηση για έγκριση προσθέτου τροφίμων σύμφωνα με τον κανονισμό (ΕΚ) αριθ. 1331/2008.

                  

                  Αίτηση για έγκριση νέου προσθέτου τροφίμων

                  

                  Αίτηση για τροποποίηση των όρων χρήσης ήδη εγκεκριμένου προσθέτου τροφίμων

                  

                  Αίτηση για τροποποίηση των προδιαγραφών ήδη εγκεκριμένου προσθέτου τροφίμων

            (Να δηλώσετε ευκρινώς, σημειώνοντας ένα από τα κουτάκια).
      Ο (Οι) αιτών(-ούντες) ή/και ο (οι) εκπρόσωπός(-οί) του (τους) στην Ευρωπαϊκή Ένωση.
      (ονοματεπώνυμο, διεύθυνση, …)
      …
      …
      …
      υποβάλλω(-ουμε) την παρούσα αίτηση με σκοπό την επικαιροποίηση του καταλόγου της ΕΕ για τα πρόσθετα τροφίμων.
      Ονομασία του προσθέτου τροφίμων:
      …
      Αριθμός ELINCS ή EINECS (εάν έχει δοθεί)
      Αριθμός CAS (κατά περίπτωση)
      Λειτουργική(-ές) κατηγορία(-ες) προσθέτων τροφίμων (1):
      (κατάλογος)
      …
      Κατηγορίες τροφίμων και απαιτούμενα επίπεδα:

                  Κατηγορία τροφίμων

                  Επίπεδο κανονικής χρήσης

                  Προτεινόμενο επίπεδο μέγιστης χρήσης

            Με εκτίμηση,
      Υπογραφή: …
      Συνημμένα:

                  

                  Πλήρης φάκελος

                  

                  Δημόσια περίληψη του φακέλου

                  

                  Αναλυτική περίληψη του φακέλου

                  

                  Κατάλογος των μερών του φακέλου για τα οποία ζητείται εμπιστευτική μεταχείριση

                  

                  Αντίγραφο διοικητικών δεδομένων του (των) αιτούντος(-ων)

         ΥΠΟΔΕΙΓΜΑ ΕΠΙΣΤΟΛΗΣ ΠΟΥ ΣΥΝΟΔΕΥΕΙ ΑΙΤΗΣΗ ΓΙΑ ΕΝΖΥΜΑ ΤΡΟΦΙΜΩΝ

      ΕΥΡΩΠΑΪΚΗ ΕΠΙΤΡΟΠΗ
      Γενική Διεύθυνση
      Διεύθυνση
      Διοικητική Μονάδα
      Ημερομηνία: …
      Θέμα: Αίτηση για έγκριση ενζύμου τροφίμων σύμφωνα με τον κανονισμό (ΕΚ) αριθ. 1331/2008.

                  

                  Αίτηση για έγκριση νέου ενζύμου τροφίμων

                  

                  Αίτηση για τροποποίηση των όρων χρήσης ήδη εγκεκριμένου ενζύμου τροφίμων

                  

                  Αίτηση για τροποποίηση των προδιαγραφών ήδη εγκεκριμένου ενζύμου τροφίμων

            (Να δηλώσετε ευκρινώς, σημειώνοντας ένα από τα κουτάκια)
      Ο (Οι) αιτών(-ούντες) ή/και ο (οι) εκπρόσωπός(-οί) του (τους) στην Ευρωπαϊκή Ένωση.
      (ονοματεπώνυμο, διεύθυνση, …)
      …
      …
      υποβάλλω(-ουμε) την παρούσα αίτηση με σκοπό την επικαιροποίηση του καταλόγου της ΕΕ για τα ένζυμα τροφίμων.
      Ονομασία του ενζύμου τροφίμων:
      …
      Αριθμός ταξινόμησης ενζύμου της επιτροπής για τα ένζυμα της Διεθνούς Ένωσης Βιοχημείας και Μοριακής Βιολογίας (IUBMB)
      Πρώτη ύλη
      …
      …

                  Ονομασία

                  Προδιαγραφές

                  Τρόφιμα

                  Όροι χρήσης

                  Περιορισμοί πώλησης του ενζύμου τροφίμων στον τελικό καταναλωτή

                  Ειδική απαίτηση για την επισήμανση του τροφίμου

            Με εκτίμηση,
      Υπογραφή: …
      Συνημμένα:

                  

                  Πλήρης φάκελος

                  

                  Δημόσια περίληψη του φακέλου

                  

                  Αναλυτική περίληψη του φακέλου

                  

                  Κατάλογος των μερών του φακέλου για τα οποία ζητείται εμπιστευτική μεταχείριση

                  

                  Αντίγραφο διοικητικών δεδομένων του (των) αιτούντος(-ων)

         ΥΠΟΔΕΙΓΜΑ ΕΠΙΣΤΟΛΗΣ ΠΟΥ ΣΥΝΟΔΕΥΕΙ ΑΙΤΗΣΗ ΓΙΑ ΑΡΩΜΑΤΙΚΕΣ ΥΛΕΣ

      ΕΥΡΩΠΑΪΚΗ ΕΠΙΤΡΟΠΗ
      Γενική Διεύθυνση
      Διεύθυνση
      Διοικητική μονάδα
      Ημερομηνία: …
      Θέμα: Αίτηση για έγκριση αρωματικής ύλης σύμφωνα με τον κανονισμό (ΕΚ) αριθ. 1331/2008.

                  

                  Αίτηση για έγκριση νέας αρωματικής ύλης

                  

                  Αίτηση για έγκριση νέου παρασκευάσματος αρωματικής ύλης

                  

                  Αίτηση για έγκριση νέας πρόδρομης αρωματικής ύλης

                  

                  Αίτηση για έγκριση νέας αρωματικής ύλης μέσω θερμικής επεξεργασίας

                  

                  Αίτηση για έγκριση νέας άλλης αρωματικής ύλης

                  

                  Αίτηση για έγκριση νέας πρώτης ύλης

                  

                  Αίτηση για τροποποίηση των όρων χρήσης ήδη εγκεκριμένης αρωματικής ύλης τροφίμων

                  

                  Αίτηση για τροποποίηση των προδιαγραφών ήδη εγκεκριμένης αρωματικής ύλης τροφίμων

            (Να δηλώσετε ευκρινώς, σημειώνοντας ένα από τα κουτάκια)
      Ο (Οι) αιτών(-ούντες) ή/και ο (οι) εκπρόσωπός(-οί) του (τους) στην Ευρωπαϊκή Ένωση.
      (ονοματεπώνυμο, διεύθυνση, …)
      …
      …
      υποβάλλω(-ουμε) την παρούσα αίτηση με σκοπό την επικαιροποίηση του καταλόγου της ΕΕ για τις αρωματικές ύλες τροφίμων.
      Ονομασία της αρωματικής ύλης ή της πρώτης ύλης:
      …
      Αριθμός FL, CAS, JECFA, CoE (εάν έχει δοθεί)
      Οργανοληπτικές ιδιότητες της αρωματικής ύλης
      …
      Κατηγορίες τροφίμων και απαιτούμενα επίπεδα:

                  Κατηγορία τροφίμων

                  Επίπεδο κανονικής χρήσης

                  Προτεινόμενο επίπεδο μέγιστης χρήσης

            Με εκτίμηση,
      Υπογραφή: …
      Συνημμένα:

                  

                  Πλήρης φάκελος

                  

                  Δημόσια περίληψη του φακέλου

                  

                  Αναλυτική περίληψη του φακέλου

                  

                  Κατάλογος των μερών του φακέλου για τα οποία ζητείται εμπιστευτική μεταχείριση

                  

                  Αντίγραφο διοικητικών δεδομένων του (των) αιτούντος(-ων)

         (1)  Οι λειτουργικές κατηγορίες των προσθέτων τροφίμων στα τρόφιμα και των προσθέτων τροφίμων στα πρόσθετα τροφίμων και στα ένζυμα τροφίμων περιλαμβάνονται στο παράρτημα Ι του κανονισμού (ΕΚ) αριθ. 1333/2008. Εάν το πρόσθετο δεν ανήκει σε μία από τις αναφερόμενες κατηγορίες, μπορεί να προταθεί ονομασία και ορισμός νέας λειτουργικής κατηγορίας.


title: Εκτελεστικός κανονισμός (ΕΕ) αριθ. 726/2014 της Επιτροπής, της 30ής Ιουνίου 2014 , για την τροποποίηση του κανονισμού (ΕΚ) αριθ. 992/95 του Συμβουλίου όσον αφορά νέα ενωσιακή δασμολογική ποσόστωση για παρασκευάσματα ρέγγας καταγωγής Νορβηγίας

text:
               1.7.2014

               EL

               Επίσημη Εφημερίδα της Ευρωπαϊκής Ένωσης

               L 192/41

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 726/2014 ΤΗΣ ΕΠΙΤΡΟΠΉΣ
   της 30ής Ιουνίου 2014
   για την τροποποίηση του κανονισμού (ΕΚ) αριθ. 992/95 του Συμβουλίου όσον αφορά νέα ενωσιακή δασμολογική ποσόστωση για παρασκευάσματα ρέγγας καταγωγής Νορβηγίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 992/95 του Συμβουλίου, της 10ης Απριλίου 1995, για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα γεωργίας και αλιείας, καταγωγής Νορβηγίας (1), και ιδίως το άρθρο 5 παράγραφος 1 στοιχείο β),
   Εκτιμώντας τα ακόλουθα:

               (1)

               Με την απόφαση 2014/343/ΕΕ του Συμβουλίου (2) εγκρίθηκαν η υπογραφή και η προσωρινή εφαρμογή πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας συνεπεία της προσχώρησης της Δημοκρατίας της Κροατίας στην Ευρωπαϊκή Ένωση.

               (2)

               Το πρόσθετο πρωτόκολλο προβλέπει νέα δασμολογική ποσόστωση για τη θέση σε ελεύθερη κυκλοφορία στην Ευρωπαϊκή Ένωση ορισμένων παρασκευασμένων ρεγγών καταγωγής Νορβηγίας.

               (3)

               Είναι αναγκαίο να τροποποιηθεί ο κανονισμός (ΕΚ) αριθ. 992/95 ώστε να εφαρμοστεί η νέα δασμολογική ποσόστωση.

               (4)

               Η νέα δασμολογική ποσόστωση θα πρέπει να εφαρμοστεί για περίοδο δώδεκα μηνών. Σύμφωνα με την απόφαση 2014/343/ΕΕ, εφαρμόζεται από την ημερομηνία της προσωρινής εφαρμογής του πρόσθετου πρωτοκόλλου. Συνεπώς, ο παρών κανονισμός είναι σκόπιμο να εφαρμοστεί από την ίδια ημερομηνία.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του κανονισμού (ΕΚ) αριθ. 992/95 προστίθεται η ακόλουθη σειρά:

                  «09.0859

                  ex 1604 12 91
                  ex 1604 12 99

                  10
                  11
                  19

                  Ρέγγες, παρασκευασμένες με καρυκεύματα και/ή ξύδι, σε άλμη

                  Από 1.8.2014 έως 31.7.2015

                  1 400 τόνοι καθαρού βάρους μετά τη στράγγιση

                  0»

   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

   Εφαρμόζεται από την 1η Αυγούστου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος
      Βρυξέλλες, 30 Ιουνίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 101 της 4.5.1995, σ. 1.

      (2)  ΕΕ L 170 της 11.6.2014, σ. 3.


title: Εκτελεστικός κανονισμός (ΕΕ) αριθ. 1222/2013 της Επιτροπής, της 29ης Νοεμβρίου 2013 , σχετικά με την έγκριση του προπιονικού οξέος, του προπιονικού νατρίου και του προπιονικού αμμωνίου ως πρόσθετων υλών στις ζωοτροφές για μηρυκαστικά, χοίρους και πουλερικά  Κείμενο που παρουσιάζει ενδιαφέρον για τον ΕΟΧ

text:
               30.11.2013

               EL

               Επίσημη Εφημερίδα της Ευρωπαϊκής Ένωσης

               L 320/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1222/2013 ΤΗΣ ΕΠΙΤΡΟΠΉΣ
   της 29ης Νοεμβρίου 2013
   σχετικά με την έγκριση του προπιονικού οξέος, του προπιονικού νατρίου και του προπιονικού αμμωνίου ως πρόσθετων υλών στις ζωοτροφές για μηρυκαστικά, χοίρους και πουλερικά
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει την έγκριση πρόσθετων υλών στη διατροφή των ζώων και τους όρους και τις διαδικασίες για τη χορήγηση της εν λόγω έγκρισης.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για την έγκριση του προπιονικού οξέος, του προπιονικού νατρίου και του προπιονικού αμμωνίου. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η εν λόγω αίτηση αφορά την έγκριση του προπιονικού οξέος, του προπιονικού νατρίου και του προπιονικού αμμωνίου ως πρόσθετων υλών ζωοτροφών για όλα τα ζωικά είδη, που ταξινομούνται στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης». Η αίτηση περιλαμβάνει επίσης άλλες χρήσεις των ίδιων ουσιών για τις οποίες δεν έχει ληφθεί ακόμη απόφαση.

               (4)

               Από τη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 16 Νοεμβρίου 2011 (2) συνάγεται ότι, υπό τις προτεινόμενες συνθήκες χρήσης, το προπιονικό οξύ, το προπιονικό νάτριο και το προπιονικό αμμώνιο δεν έχουν δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον. Επίσης, συνάγεται το συμπέρασμα ότι οι ουσίες βελτιώνουν την αερόβια σταθερότητα των υλών που ενσιρώνονται εύκολα. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση σχετικά με τις μεθόδους ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση των εν λόγω ουσιών διαπιστώνεται ότι πληρούνται οι όροι για τη χορήγηση έγκρισης που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθούν οι εν λόγω ουσίες, όπως καθορίζεται στο παράρτημα του παρόντος κανονισμού.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ουσίες που προσδιορίζονται στο παράρτημα και ανήκουν στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης» εγκρίνονται ως πρόσθετες ύλες στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Νοεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  EFSA Journal 2011· 9(12):2446.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Επωνυμία του κατόχου της έγκρισης

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη περιόδου ισχύος της έγκρισης

                  mg/kg πλήρους ζωοτροφής με περιεκτικότητα σε υγρασία 12 %

                     Κατηγορία τεχνολογικών πρόσθετων υλών. Λειτουργική ομάδα: πρόσθετες ύλες ενσίρωσης

                  1k280

                  —

                  Προπιονικό οξύ

                                 Σύνθεση πρόσθετης ύλης

                              Προπιονικό οξύ ≥ 99,5 %

                                 Χαρακτηρισμός της δραστικής ουσίας

                                          Προπιονικό οξύ ≥ 99,5 %

                                          C3H6O2 αριθ. CAS: 79-09-4

                                          Μη πτητικό κατάλοιπο ≤ 0,01 % μετά από ξήρανση στους 140 °C μέχρι σταθερού βάρους

                                          Αλδεΰδες ≤ 0,1 % εκφραζόμενο ως φορμαλδεΰδη

                                          Παράγεται με χημική σύνθεση

                                 Αναλυτική μέθοδος
                                  (1)

                              Ποσοτικοποίηση του προπιονικού οξέος ως ολικού προπιονικού οξέος σε πρόσθετα ζωοτροφών, προμείγματα, ζωοτροφές: υγροχρωματογραφία υψηλής απόδοσης με αποκλεισμό ιόντων και με δείκτη διάθλασης (HPLC-RI)

                  Μηρυκαστικά

                  —

                  —

                  —

                              1.

                              Η ταυτόχρονη χρήση άλλων οργανικών οξέων στις μέγιστες επιτρεπόμενες δόσεις αντενδείκνυται.

                              2.

                              Η πρόσθετη ύλη χρησιμοποιείται σε ύλη που ενσιρώνεται εύκολα (2).

                              3.

                              Η ταυτόχρονη χρήση με άλλες πηγές των δραστικών ουσιών δεν πρέπει να υπερβαίνει τη μέγιστη επιτρεπόμενη περιεκτικότητα.

                              4.

                              Για ασφάλεια: χρησιμοποιούνται μέσα προστασίας της αναπνοής, γυαλιά, γάντια ασφάλειας και προστατευτικός ρουχισμός κατά τον χειρισμό.

                  20 Δεκεμβρίου 2023

                  Χοίροι

                  —

                  30 000

                  Πουλερικά

                  —

                  10 000

                  1k281

                  —

                  Προπιονικό νάτριο

                                 Σύνθεση πρόσθετης ύλης

                              Προπιονικό νάτριο ≥ 98,5 %

                                 Χαρακτηρισμός της δραστικής ουσίας

                                          Προπιονικό νάτριο ≥ 98,5 %

                                          C3H5O2Na

                                          Αριθ. CAS: 137-40-6

                                          Απώλεια κατά την ξήρανση ≤ 4 % που προσδιορίζεται με ξήρανση στους 105 °C επί 2 ώρες

                                          Ουσίες αδιάλυτες σε νερό ≤ 0,1 %

                                          Παράγεται με χημική σύνθεση

                                 Αναλυτική μέθοδος
                                  (1)

                              Ποσοτικοποίηση του προπιονικού νατρίου σε πρόσθετη ύλη ζωοτροφών:

                                          1.

                                          ιόν αποκλεισμού υγρή χρωματογραφία υψηλής απόδοσης με ανιχνευτή δείκτη διάθλασης (HPLC-RI) — για τον προσδιορισμό του ολικού προπιονικού· και

                                          2.

                                          φασματομετρία ατομικής απορρόφησης, AAS (EN ISO 6869) — για τον προσδιορισμό του ολικού νατρίου.

                                    Ποσοτικοποίηση του προπιονικού νατρίου ως ολικού προπιονικού οξέος σε προμείγματα, ζωοτροφές: υγροχρωματογραφία υψηλής απόδοσης με αποκλεισμό ιόντων και με δείκτη διάθλασης (HPLC-RI)

                  Μηρυκαστικά

                  —

                  —

                  —

                              1.

                              Η ταυτόχρονη χρήση άλλων οργανικών οξέων στις μέγιστες επιτρεπόμενες δόσεις αντενδείκνυται.

                              2.

                              Η πρόσθετη ύλη χρησιμοποιείται σε ύλη που ενσιρώνεται εύκολα (2).

                              3.

                              Η ταυτόχρονη χρήση με άλλες πηγές των δραστικών ουσιών δεν πρέπει να υπερβαίνει τη μέγιστη επιτρεπόμενη περιεκτικότητα.

                              4.

                              Για ασφάλεια: χρησιμοποιούνται μέσα προστασίας της αναπνοής, γυαλιά, γάντια ασφάλειας και προστατευτικός ρουχισμός κατά τον χειρισμό.

                  20 Δεκεμβρίου 2023

                  Χοίροι

                  —

                  30 000 (3)

                  Πουλερικά

                  —

                  10 000 (3)

                  1k284

                  —

                  Προπιονικό αμμώνιο

                                 Σύνθεση πρόσθετης ύλης

                              Παρασκεύασμα με προπιονικό αμμώνιο ≥ 19,0 %, προπιονικό οξύ ≤ 80,0 % και νερό ≤ 30 %

                                 Χαρακτηρισμός της δραστικής ουσίας

                                          Προπιονικό αμμώνιο C3H9O2N

                                          Αριθ. CAS 17496-08-1

                                          Παράγεται με χημική σύνθεση

                                 Αναλυτική μέθοδος
                                  (1)

                              Ποσοτικοποίηση του προπιονικού αμμωνίου σε πρόσθετη ύλη ζωοτροφών:

                                          1.

                                          ιόν αποκλεισμού υγρή χρωματογραφία υψηλής απόδοσης με ανιχνευτή δείκτη διάθλασης (HPLC-RI) — για τον προσδιορισμό του ολικού προπιονικού· και

                                          2.

                                          ογκομέτρηση με θειικό οξύ και υδροξείδιο του νατρίου για τον προσδιορισμό της αμμωνίας.

                                    Ποσοτικοποίηση του προπιονικού αμμωνίου ως ολικού προπιονικού οξέος σε προμείγματα, ζωοτροφές:
                              υγροχρωματογραφία υψηλής απόδοσης με αποκλεισμό ιόντων και με δείκτη διάθλασης (HPLC-RI)

                  Μηρυκαστικά

                  —

                  —

                  —

                              1.

                              Η ταυτόχρονη χρήση άλλων οργανικών οξέων στις μέγιστες επιτρεπόμενες δόσεις αντενδείκνυται.

                              2.

                              Η πρόσθετη ύλη χρησιμοποιείται σε ύλη που ενσιρώνεται εύκολα (2).

                              3.

                              Η ταυτόχρονη χρήση με άλλες πηγές των δραστικών ουσιών δεν πρέπει να υπερβαίνει τη μέγιστη επιτρεπόμενη περιεκτικότητα.

                              4.

                              Για ασφάλεια: χρησιμοποιούνται μέσα προστασίας της αναπνοής, γυαλιά, γάντια ασφάλειας και προστατευτικός ρουχισμός κατά τον χειρισμό.

                  20 Δεκεμβρίου 2023

                  Χοίροι

                  —

                  30 000 (3)

                  Πουλερικά

                  —

                  10 000 (3)

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Χορτονομές που ενσιρώνονται εύκολα: > 3 % διαλυτοί υδρογονάνθρακες σε νωπή ύλη (π.χ. ολόκληρο φυτό αραβοσίτου, αίρα, βρόμος ή πολτός ζαχαρότευτλων), κανονισμός (ΕΚ) αριθ. 429/2008 της Επιτροπής (ΕΕ L 133 της 22.5.2008, σ. 1).

         (3)  Προπιονικό οξύ.


title: Εκτελεστικός κανονισμός (ΕΕ) 2015/1921 της Επιτροπής, της 26ης Οκτωβρίου 2015, για την τροποποίηση του κανονισμού (ΕΚ) αριθ. 314/2004 του Συμβουλίου για ορισμένα περιοριστικά μέτρα σχετικά με τη Ζιμπάμπουε

text:
               27.10.2015

               EL

               Επίσημη Εφημερίδα της Ευρωπαϊκής Ένωσης

               L 281/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1921 ΤΗΣ ΕΠΙΤΡΟΠΉΣ
   της 26ης Οκτωβρίου 2015
   για την τροποποίηση του κανονισμού (ΕΚ) αριθ. 314/2004 του Συμβουλίου για ορισμένα περιοριστικά μέτρα σχετικά με τη Ζιμπάμπουε
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 314/2004 του Συμβουλίου, της 19ης Φεβρουαρίου 2004, για ορισμένα περιοριστικά μέτρα σχετικά με τη Ζιμπάμπουε (1), και ιδίως το άρθρο 11 στοιχείο β),
   Εκτιμώντας τα ακόλουθα:

               (1)

               Το παράρτημα III του κανονισμού (ΕΚ) αριθ. 314/2004 απαριθμεί τα πρόσωπα και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.

               (2)

               Η απόφαση 2011/101/ΚΕΠΠΑ του Συμβουλίου (2) αναφέρει τα φυσικά και νομικά πρόσωπα στα οποία πρέπει να εφαρμοστούν οι περιορισμοί, σύμφωνα με το άρθρο 5 της εν λόγω απόφασης, και ο κανονισμός (ΕΚ) αριθ. 314/2004 επιβεβαιώνει την απόφαση αυτή στον βαθμό που απαιτείται η ανάληψη δράσης στο επίπεδο της Ένωσης.

               (3)

               Στις 26 Οκτωβρίου 2015, το Συμβούλιο αποφάσισε να αφαιρέσει το όνομα ενός θανόντος στον οποίο θα έπρεπε να εφαρμοστούν οι περιορισμοί. Συνεπώς, θα πρέπει να τροποποιηθεί αναλόγως το παράρτημα III του κανονισμού (ΕΚ) αριθ. 314/2004.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 314/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Οκτωβρίου 2015.

            Για την Επιτροπή,

            εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 55 της 24.2.2004, σ. 1.

      (2)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).

      ΠΑΡΑΡΤΗΜΑ
      Στο παράρτημα III του κανονισμού (ΕΚ) αριθ. 314/2004, διαγράφονται τα ακόλουθα φυσικά πρόσωπα από το τμήμα «Ι. Πρόσωπα»:
      I.   Πρόσωπα

         «Amos Bernard MIDZI (Mugenva). Ημερομηνία γέννησης: 4.7.1952. Άλλες πληροφορίες: α) πρώην υπουργός Ορυχείων και Ανάπτυξης Εξορυκτικών Δραστηριοτήτων, β) πρώην υπουργός Ενέργειας και Ενεργειακής Ανάπτυξης, γ) πρόεδρος του ZANU-PF στη Χαράρε, δ) πρώην μέλος της κυβέρνησης συνδεόμενο με τη μερίδα της που ανήκει στο ZANU-PF, ε) οργάνωσε φάλαγγα υποστηρικτών του ZANU-PF και στρατιωτών, η οποία εξαπέλυσε επίθεση κατά πολιτών και κατέστρεψε οικίες τον Ιούνιο του 2008, στ) συνδέεται με τις βίαιες επιθέσεις στο Epworth, καθώς παρείχε στήριξη σε βάσεις της πολιτοφυλακής το 2008 και εκ νέου το 2011.»